ועדת הכלכלה, כנסת 15, פרוטוקול מספר 281, 2001-05-08 09:00

אברהם פורז: בוקר טוב, אני פותח את הישיבה.

אברהם פורז: על סדר היום תקנות התעבורה (תיקון מס' 7).

אברהם פורז: נעבור על כל תקנה בנפרד.

אברהם פורז: 1.

אברהם פורז: "תיקון לתקנה 23 המקנה סמכות לעובדי מע"צ שהוסמכו בידי מפקד המחוז של משטרת ישראל, לאחר שהוכשרו לכך, לתת הוראות לעוברי דרך במקום שבו מתבצעת סלילה או עבודות אחזקה של הכביש".

אברהם פורז: זה ברור שהם יהיו גם לבושים כמו שצריך?

עדה וייס: אנחנו מבקשים להוסיף את המילה "במדים".

אברהם פורז: אתם יודעים שהשוטרים, במקומות בהם מתבצעות עבודות, במקום לכוון באמת את התנועה, שמים את הניידת בצד, מפטפטים ומעשנים?

אברהם פורז: זה פשוט מביש, מביש.

אברהם פורז: אתה לא רואה אותם אף פעם ממלאים תפקיד כמו בני אדם.

אברהם פורז: כל פעם אני חושב לעצור, לקחת את המספרים שלהם ולהתלונן.

סנ"צ שולמית שמעון: אם תעשה את זה, זה ייבדק.

אברהם פורז: אולי כדאי שהם לא יעברו הכשרה.

סנ"צ שולמית שמעון: ההכשרה היא לא רק עניין של אימוץ נורמות, אלא כדי שאתה תגיע לאותו קטע דרך, שלא תתבלבל אם הוא מנפנף או שהוא מכווין אותך.

אתי בנדלר: השאלה היא מה זה מדים לגבי מע"צ.

אברהם פורז: שמע"צ יעשו לו מדים מיוחדים, משהו שיהיה ברור שהוא איש רשות.

אברהם פורז: כמו מאבטחים בכניסה לקניון שיש להם עניבה או תג.

אברהם פורז: משהו מזהה.

רונן ישעיהו: אולי בגדים בולטים עם מחזרי אור.

סנ"צ שולמית שמעון: אנחנו מבקשים להוסיף "שהוסמכו בידי מפקד מחוז או ראש אגף התנועה במשטרת ישראל".

אברהם פורז: מקובל.

אתי בנדלר: לגבי עובד מע"צ אתה רוצה שיהיו בגדים מיוחדים.

אברהם פורז: שיהיה במדים שברור שהוא איש שיש לו סמכות.

אתי בנדלר: הלבוש בבגדים שעוצבו לשם כך.

אברהם פורז: נקרא לזה מדים?

אתי בנדלר: לא, זה לא מדים.

אברהם פורז: "הוספת תקנה 28א הבאה לאסור על מורה נהיגה להשתמש בזמן שיעור נהיגה בטלפון, שלא באמצעות דיבורית".

אברהם פורז: למה?

אברהם פורז: ההגיון של דיבורית הוא שהידיים שלך יהיו על ההגה, אבל למורה לנהיגה אין הגה, בשביל מה הוא צריך דיבורית?

אברהם פורז: שיצעק יותר חזק ויבלבל את התלמיד?

אברהם פורז: תשומת הלב מוסחת לא בגלל דיבורית.

רונן ישעיהו: הוא לא שם לב לאן הוא נוסע כשהוא מדבר ומחייג.

אברהם פורז: אין לזה שום משמעות.

אברהם פורז: מר רונן, עצם השיחה בדיבורית מוציאה אותך מהריכוז משום שאתה מרוכז בשיחה, אלא אם כן אתה איש אשכולות ידוע ובעל יכולת יוצא דופן.

אברהם פורז: אם אתה אדם ממוצע, כשאתה מדבר בפלאפון אתה פחות מרוכז.

אברהם פורז: מה עדיף לי, שמורה הנהיגה יצעק לרמקול או עדיף שכבר ידבר?

אברהם פורז: אתה יכול לאסור על מורה לנהיגה לדבר בכלל בפלאפון.

רונן ישעיהו: הטענה היתה שמורי הנהיגה בעצם מנהלים את המשרד מתוך האוטו וקובעים פגישות ובינתיים התלמיד נוסע.

רונן ישעיהו: הכוונה היתה שהנהג לא יעשה את זה תוך כדי שיעורים, אבל זה כנראה לא יכול להיות.

רונן ישעיהו: אנחנו מנסים להציל חלק מתשומת הלב שלו לטובת העניין.

אברהם פורז: להיפך.

אברהם פורז: הוא מסתכל ביומן, צועק לרמקול והתלמיד מתבלבל.

אברהם פורז: אני לא מאשר את התקנה הזאת, היא מיותרת.

צבי יוזנט: אם זה לא מאושר המצב יותר גרוע, כי יש איסור על מורי הנהיגה לדבר בזמן השיעור.

עדה וייס: אין איסור.

עדה וייס: היתה מחשבה על זה, אבל אין איסור.

סנ"צ שולמית שמעון: היום אין למורה לנהיגה מגבלה בחוק לדבר בפלאפון.

סנ"צ שולמית שמעון: זאת נקודת המוצא ואנחנו רואים בזה סיכון רב ביותר.

סנ"צ שולמית שמעון: אם אנחנו משאירים את המצב הנוכחי כפי שהוא, נהיה בבעיה משום שמורי נהיגה ידברו בפלאפון כשהוא צמוד לאוזן.

אברהם פורז: עדיף.

סנ"צ שולמית שמעון: לא, אנחנו חושבים שהדיבור בפלאפון מסוכן בכלל בשעת לימוד נהיגה.

אברהם פורז: תאסרו את זה בכלל ואז מחיר שיעור הנהיגה יעלה, כי מורי הנהיגה יצטרכו להקדיש שעות נפרדות לתיאומים.

רונן ישעיהו: אם נגיש הצעה כזאת, זה ייראה לך?

אברהם פורז: אני לא יודע.

אברהם פורז: העולם לא מושלם.

אברהם פורז: מורה לנהיגה צריך גם קצת לנהל את העסק שלו, הוא גם עצמאי ואלה לא חיים קלים.

סנ"צ שולמית שמעון: בשעת הלימוד עצמה?

אברהם פורז: אין מה לעשות.

אברהם פורז: איש עסקים, שמנהל את כל העסקים שלו מהאוטו, זה בסדר?

אברהם פורז: בעיניי, אדם שלא מחזיק את ההגה, הדיבורית לא מעלה ולא מורידה.

אברהם פורז: אם הידיים שלו פנויות, עדיף שילחש לפלאפון בשפופרת מאשר יצרח לרמקול ויבהיל עוד יותר את התלמיד.

אברהם פורז: אני לא מאשר את התקנה.

אברהם פורז: תקנה 54(ה) -

עדה וייס: אנחנו מבקשים לבטל אותה.

אברהם פורז: מאושר.

אברהם פורז: "תיקון תקנה 72(א) - בתקנה 72(א) לתקנות העיקריות, במקום פסקה (8) יבוא: בתחום הדרך מעשרים מטרים מהפס הקרוב ביותר של מפגש מסילת הברזל עד עשרים מטרים אחרי המפגש".

אברהם פורז: מה זה אומר?

רונן ישעיהו: לפי תקנה 72(א) היום יש איסור לחנות עשרים מטרים ממסילת ברזל.

רונן ישעיהו: לאחרונה הופיעו קווי רכבת עם שתי מסילות ולכן היה צריך להסביר במפורש שהמרחק עשרים מטרים חל מהמסילה הקרובה ולא מהמרכז.

אברהם פורז: אושר.

אברהם פורז: "בתקנה 76(ג) לתקנות העיקריות, במקום "50 מטר ממבנה אלא בעת הספקה לצרכן בלבד" יבוא "400 מטרים מבנין מגורים או ממבנה ציבורי אלא לצורך פריקה או טעינה של החומר המסוכן לבניין או למבנה האמורים, או ממנו".

אברהם פורז: על מה מדובר?

עדה וייס: זאת התאמה לתקנות שירותי הובלה.

עדה וייס: תקנות שירותי הובלת חומרים מסוכנים אוסרות חניה במרחק של פחות מ-400 מטרים מבניין מגורים, אלא אם הוא מספק לבניין.

מוטי פלדמן: השאלה היא אם נותנים לו פתרון אחר היכן להחנות את הרכב.

מוטי פלדמן: כשאומרים 400 מטר זה יכול להיות גם מחוץ לעיר, גונבים לו את המשאית ואז הנזקים הרבה יותר גדולים.

מוטי פלדמן: צריך לתת פתרון אחר.

אברהם פורז: אי אפשר לעשות במקומות מסוימים איסור חניה זולת לרכב המוביל חומרים מסוכנים?

מוטי פלדמן: אני בהחלט מסכים לכך שצריך לחנות 400 מטר מבניין מגורים, אבל השאלה היא אם יש פתרון אחר?

מוטי פלדמן: כשהוא חונה במקום אחר הוא מקבל דוח מהמשטרה על כך שהוא חונה על אם הדרך בדרך בין-עירונית.

אברהם פורז: זה לא שייך לתקנות.

אברהם פורז: צריך לדבר עם מי שעוסק בזה ולמצוא פתרונות חניה לכלי רכב כאלה.

מוטי פלדמן: בערים אין פתרון.

אברהם פורז: אולי באמת בלילה הוא צריך להיות בלי החומרים.

אברהם פורז: בגמר יום העבודה, שירוקן את המשאית מהחומרים המסוכנים.

אברהם פורז: אתה לא מחנה אוטו עם חומרים מסוכנים לחניית לילה.

אברהם פורז: לפני שאתה מחנה את האוטו, אתה אמור להיפטר מהחומרים האלה ואם לא, להשאיר את זה בחצרים של המפעל שעוסק בזה.

אברהם פורז: אם, חלילה, תחנה במקום הכי טוב בעולם, במקרה תהיה שם תאונה ומשאית אחרת תפגע בך, הסברים לא יעזרו.

מוטי פלדמן: אבל גם בחצרים של המפעל אסור לחנות כי יש מבנה גג ואסור לחנות בסמוך למבנה.

אברהם פורז: אין לי פתרון.

אברהם פורז: רונן שמע את הבקשה ואני מבקש לתת את הדעת לעניין.

אברהם פורז: בינתיים התקנה מאושרת.

אברהם פורז: " בתקנה 83ג לתקנות העיקריות, במקום פסקה (5) יבוא: הנוהג במונית בדרך עירונית כשיש בה נוסעים וכן הנוסעים במונית בדרך עירונית במושב האחורי".

אברהם פורז: על מה מדובר פה?

עדה וייס: להוסיף פטור מחובת חגירה בנסיעה עירונית גם לנוסעים שיושבים במונית במושב האחורי.

אברהם פורז: מי חגר עד היום במונית?

אברהם פורז: אף אחד.

אברהם פורז: אתם מיישרים את החיים עם התקנות?

סנ"צ שולמית שמעון: אנחנו מבקשים שבמקום המילה "נוסעים" ייכתב: נוסע אחד או יותר.

סנ"צ שולמית שמעון: אחר כך אנחנו מסתבכים עם חוק הפרשנות ועם השופטים.

סנ"צ שולמית שמעון: אנחנו מבקשים שהנושא הזה יהיה סגור וחד משמעי.

סנ"צ שולמית שמעון: יש לנו כבר פסיקה בנושא אזניה ואזניות והפנו אותנו חזרה למחוקק.

אברהם פורז: הגב' בנדלר, את הפוסקת האחרונה בשאלה.

אברהם פורז: את תעברי על התקנה ותחליטי אם יש פה בעיה אמיתית או לא.

אברהם פורז: אני רוצה לשאול את המשטרה ברצינות האם היא אוכפת חגירת חגורות בדרך בין-עירונית במוניות?

סנ"צ שולמית שמעון: כל הנושא של חגורות בטיחות הוא קצת בעייתי כשמדובר במושב האחורי, כי קשה לראות, בעיקר את חגורת המתניים שקשורה למי שיושב באמצע, אבל כשמצליחים לראות, אוכפים את זה.

אברהם פורז: ואתם, נהגי המוניות?

אברהם פריד: קשה מאד לאכוף את זה.

אברהם פריד: יורדים, עולים, יורדים, עולים.

סנ"צ שולמית שמעון: גם הנהג מקבל את הדוח וגם הנוסע שלא חגר מקבל דוח.

אברהם פורז: זה לא נראה לי הגיוני.

סנ"צ שולמית שמעון: ההנחיות שניתנות לשוטרים הן שלא לגבי כל נוסע הנהג מקבל דוח.

אברהם פורז: אז השוטר הופך לשופט ומחליט מי כן ומי לא.

סנ"צ שולמית שמעון: לא.

סנ"צ שולמית שמעון: בהנחיות לשוטרים, כאשר מדובר ביותר מדוח אחד לנהג, נאמר שלא רושמים יותר משני דוחות לאדם אחד בגין אותה עבירה, אלא אם כן מדובר בעבירה טכנית.

אברהם פורז: איך נהג המונית יכול בכלל לוודא שהנוסע מאחור חגור?

סנ"צ שולמית שמעון: הוא יכול לבקש ממנו.

אברהם פריד: הוא מבקש, הוא דורש, הוא מתחיל לנסוע, אבל הוא לא יכול לפקח על זה.

אברהם פורז: לדעתי צריך להכניס לכל מונית חובה של שלט שייאמר בו שלפי התקנות חובה לחגור חגורת בטיחות ואז האחריות היא על הנוסע.

סנ"צ שולמית שמעון: גם ברכב פרטי זה אותו הדבר.

אברהם פורז: ברכב פרטי נוסע אדם שבא אצלך או מטעמך או חבר או קרוב משפחה ויש לך זכות גם להוריד אותו בכל עת.

אברהם פורז: בני משפחה לא יסבכו את הנהג וזה אחרת.

אברהם פורז: מונית היא רכב ציבורי.

אברהם פורז: בינינו לבין עצמנו, את חושבת שבאוטובוס זה פחות מסוכן להיות לא חגור?

צבי יוזנט: בשנה הבאה יהיו גם באוטובוסים חגורות.

אברהם פורז: לגבי חובת החגירה יהיה שלט בכל מונית ואז הנהג יהיה פטור.

אברהם פורז: אני לא חושב שאפשר להטיל אחריות כזאת על הנהג.

אברהם פורז: אגב, באיזשהו מקום המדינה אמנם כופה חגורות כי היא דואגת לבטיחות הנוסעים, אבל אדם רוצה לפעמים להסתכן מתוך ידיעה ברורה שאי חגירה מסכנת אותו ואולי זאת זכותו להסתכן.

אברהם פורז: ודאי לא חובתו של נהג המונית להיות בייבי-סיטר.

אברהם פורז: יהיה שלט בכל מונית לגבי הנוסעים מאחור וזה שלידו, הוא יכול להקפיד איתו.

אברהם פורז: "לא יגרור אדם רכב באמצעות מכונה ניידת אלא אם כן הרכב הנגרר הוא ציוד לביצוע עבודה שמהכונה הנייגת, על פי קביעת יצרנה, מיועדת לבצע".

אברהם פורז: מה זה מכונה ניידת?

רונן ישעיהו: מכבש, מלגזה.

אברהם פורז: מישהו ראה פעם מלגזה גוררת רכב?

אברהם פורז: אני לא ראיתי את זה.

רונן ישעיהו: בחצרות של מפעלים או מוסכים.

אברהם פורז: למכונית פרטית עם וו גרירה מותר לגרור רכב, למה לא להתיר למלגזה באותם תנאים?

עדה וייס: כי זה רכב שנוסע מאד לאט.

אברהם פורז: קיים דבר כזה?

אברהם פורז: מלגזות גוררות מכוניות?

עדה וייס: כן, זה ציוד שלא מיועד לנסוע.

אברהם פורז: מאושר.

אברהם פורז: "בתקנה 101 לתקנות העיקריות, אחרי "עולה על 3 מטרים", יבוא "או רכב ליווי כמשמעותו בתקנה 85(ו) , ובסופה יבוא "הנראה לעוברי הדרך מכל הכיוונים".

אברהם פורז: נא להסביר.

עדה וייס: רכב ארוך חייב בפנס על הגג והתקנה באה להבהיר שהאור המופץ מהפנס ייראה לכל עוברי הדרך, גם לאלה שנוסעים מלפנים.

עדה וייס: היום התקנה לא ברורה.

מוטי פלדמן: אני מבקש להביע את דעתי.

מוטי פלדמן: מצד אחד אסור לו לנסוע עם הפנס הזה כשהוא מהבהב ומצד שני, אם הוא רכב ארוך הוא צריך כל היום להרכיב ולפרק, להרכיב ולפרק.

מוטי פלדמן: אם הוא מוביל לאורך שלושה מטרים, הוא צריך להרכיב אותו ואחרי שלושה מטרים הוא צריך לפרק אותו.

מוטי פלדמן: זה מה שנובע מכאן, שהוא צריך פנס מהבהב, אבל יש תקנה אחרת, שאוסרת לנסוע עם פנס מהבהב.

רונן ישעיהו: מפני שפנס מהבהב שמור לרכב חירום במקרים מיוחדים.

צבי יוזנט: הפנס הזה הוא צהוב ויש הבדל בין צהוב לאדום ולכחול.

אברהם פורז: אבל מה הבעיה אם הפנס מותקן אצלו קבוע ואם הוא לא גורר, הוא לא מדליק אותו?

צבי יוזנט: התקנה אומרת שאם הרכב הוא מעל 20 מטרים והרוחב שלו עולה על 3 מטרים, צריך להיות לו פנס על הגג שמפעיל אור צהוב מהבהב שגם ייראה.

אברהם פורז: אבל הם טוענים שברגע שהוא לא גורר, מכריחים את הנהג לפרק את הפנס.

רונן ישעיהו: מפני שהנסיון של המשטרה היה שהם מפעילים אותו גם כשהם לא גוררים.

אברהם פורז: תרשמו דוח למי שמפעיל שלא בצדק.

צבי יוזנט: יש אנשים שמנצלים את זה.

לאה ורון: אתם מחייבים אותו לפרק כל פעם?

צבי יוזנט: כן, זה רק בורג.

אברהם פורז: האם יש תקנה שאומרת, שאסור להשתמש בפנס הזה אלא כשגוררים?

עדה וייס: לא.

אברהם פורז: אם כך תתקינו תקנה שאומרת שמי שמפעיל פנס כזה כשהוא בלי מטען, זאת עבירה ותעשו את זה ברירת קנס.

אתי בנדלר: על מנת שזאת תהיה ברירת קנס אתה צריך לקבוע באיזו דרגה והם יצטרכו להביא את זה לאישור הוועדה.

אברהם פורז: 250 ש"ח כי זאת עבירה די חמורה.

אברהם פורז: "תיקון לתקנה 119 הבא להסמיך את רשות הרישוי לפטור מטעמי בטיחות מחובת חבישת קסדה באופנועים מסויימים".

אברהם פורז: מה זה?

צבי יוזנט: מדובר באופנוע מסוג BMW שיש בו גם חגורות ואם יש חגורה אסור קסדה.

צבי יוזנט: ניסינו לעשות את זה כפטור, אבל משרד המשפטים אמר שחייבים לעשות את זה בחקיקת משנה.

צבי יוזנט: כל העולם פוטר כי ברגע שיש חגורה אסור כובע כי זה מעלה את המשקל.

סנ"צ שולמית שמעון: אנחנו מבקשים להוסיף: ובלבד שהפטור יצויין ברשיון הרכב, אחרת אנחנו לא נוכל לדעת.

סנ"צ שולמית שמעון: איך השוטר יוכל לדעת אם הוא חייב קסדה או לא?

צבי יוזנט: תוציאי לו הוראה.

צבי יוזנט: יש BMW אחד כזה בכל הארץ.

סנ"צ שולמית שמעון: לא, אנחנו לא יכולים לנחש.

סנ"צ שולמית שמעון: אנחנו מבקשים לציין את זה ברשיון הרכב.

אברהם פורז: אולי תתנו לו סיווג מיוחד?

סנ"צ שולמית שמעון: ברשיון הרכב, בהערות, שייכתב: פטור מחובת קסדה.

צבי יוזנט: אני מוכן לבדוק את זה ואם זה יצליח מיחשובית, אין בעיה.

סנ"צ שולמית שמעון: בסעיף היתרים והגבלות.

אברהם פורז: אתה יכול לתת לו ספציפיקציה ולקרוא לו אופנוע עם אמצעי בטיחות.

צבי יוזנט: זה לא מה שהמשטרה רוצה.

צבי יוזנט: בשבילה השוטר הוא אחד שלא יודע לקרוא.

אברהם פורז: היא רוצה ברשיון הרכב סימן היכר.

אברהם פורז: זה לא חייב להיות תיאור פלסטי.

צבי יוזנט: ההוראה צריכה להיות שאם יש חגורות בטיחות באופנוע, יש פטור מקסדה.

סנ"צ שולמית שמעון: פטור מקסדה, ואז אני אוכל להנחות אותו לגבי כל היתר.

אברהם פורז: היא צודקת.

אברהם פורז: אנחנו מאשרים את התקנה ומוסיפים תקנה נוספת שאומרת שלגבי אופנוע מסוג זה, רשות הרישוי תרשום הערה מתאימה ברשיון.

צבי יוזנט: או שנותנים נספח.

סנ"צ שולמית שמעון: לא, לא נספחים.

אברהם פורז: רשות הרישוי תדאג לכך שזה יהיה מעוגן ברשיון.

אתי בנדלר: מתי אתה רוצה להכניס את הפטור הזה לתקפו?

אתי בנדלר: אני מבינה שרשיונות רכב הם עניין מתחדש.

אברהם פורז: הפטור נכנס מיידית והדבר ייכתב ברשיון הרכב עם חידושו.

אברהם פורז: כמה אופנועים כאלה נמכרו?

אברהם פורז: חמישים?

צבי יוזנט: המכירה מתעכבת בגלל הקסדה.

אברהם פורז: בתקנה 144(א) לתקנות העיקריות, פסקה (5) - תימחק".

אברהם פורז: מה אומרת פסקה (5)?

עדה וייס: תקנות 144, 146 ו-148 הן אותו עניין - ביטול כל ההוראות שקיימות היום בתקנות התעבורה על מכשירי קריאה בדרך, שכבר לא פעילים.

עדה וייס: בדרכים בין-עירוניות עדיין מוצבים בכמה מקומות מכשירי קריאה, שהיו מטלפנים לעזרה ראשונה.

עדה וייס: אנחנו מבקשים לבטל את כל ההוראות, זה כבר לא רלוונטי, זה לא בשימוש והסירו את העמדות.

אברהם פורז: מאושר.

אברהם פורז: "בתקנה 176א לתקנות העיקריות, בסופה יבוא: "(3) בטרקטורון".

עדה וייס: זה בא לאפשר לבעל רשיון לאופנוע מדרגה ב' או ג' לנהוג גם בטרקטורון.

עדה וייס: היום הוא לא יכול.

אברהם פורז: גם בעל רשיון למכונית יכול לנהוג בטרקטורון?

עדה וייס: כן, או בעל רשיון לטרקטור.

עדה וייס: אני רוצה להוסיף שגם בעל רשיון לאופנוע דרגה ב' יוכל לנהוג בטרקטורון.

אברהם פורז: מה זה דרגה א'?

עדה וייס: עד 50 סמ"ק.

אברהם פורז: מי שיש לו רשיון עד 50 סמ"ק לא יכול לנסוע בטרקטורון?

צבי יוזנט: לא.

סנ"צ שולמית שמעון: יש מיגבלת גיל כי אנחנו לא רוצים שילדים יסעו על זה.

אברהם פורז: יש טרקטורוני שלג בחו"ל ולא מבקשים עבורם רשיון נהיגה בכלל.

אברהם פורז: " ברכב עבודה שמשקלו הכולל המותר לפי רשיונו אינו עולה על 14,999 טון".

אברהם פורז: מה זה אומר?

עדה וייס: להתיר לנהוג ברשיון נהיגה מדרגה 3 לדרגה 13 גם ברכב עבודה, שמשקלו עד 14,999 טון.

צבי יוזנט: דרגה 3 זה מ-15 טון ומעלה.

אברהם פורז: מה היה עד עכשיו?

סנ"צ שולמית שמעון: לא היה.

סנ"צ שולמית שמעון: לרכב עבודה לא היה רשיון נהיגה.

סנ"צ שולמית שמעון: זה מסדיר את הנושא של רשיון נהיגה לרכב עבודה.

אברהם פורז: מה זה רכב עבודה?

סנ"צ שולמית שמעון: הוא מוגדר בפקודה.

עדה וייס: זה רכב שמיועד לביצוע עבודה.

צבי יוזנט: מכונות גדולות של קבלנים, שיש עליהן מנוף, עד היום כל אחד יכול היה לנהוג אותן בלי רשיון.

מוטי פלדמן: רכב עם מנוף זה לא רכב עבודה אלא משאית שמותקן עליה מנוף.

אברהם פורז: אם היא משאית, ממילא חלות עליה תקנות של משאית ואם היא לא משאית, היא כאילו כמו משאית.

אברהם פורז: הרי ברור לגמרי שבעל רשיון נהיגה לטוסטוס לא יכול לנהוג בדבר כזה בכביש.

אברהם פורז: אנחנו מאשרים.

אברהם פורז: מה זה סעיף 17 ו-18?

עדה וייס: אותו הדבר.

אברהם פורז: התקנות מאושרות.

אברהם פורז: "בתקנה 221(א) לתקנות העיקריות, בפסקה (1)(א), אחרי באופנוע יבוא "או בתלת אופנוע".

אברהם פורז: למה הכוונה?

עדה וייס: מטרת התקנה לאפשר לימוד נהיגה בגיל 16 בתלת אופנוע, שנפח מנועו 50 סמ"ק.

חוה ראובני: בעבר כולם היו מוגדרים כ-ב', לא משנה מה נפח המנוע שלהם.

חוה ראובני: אחר כך הגיעו אופנועים עם 49 סמ"ק ותיקנו את התקנות כך שזאת דרגה א'.

אברהם פורז: יש היום בכלל ריקשות?

צבי יוזנט: לא, אלה אופנועים עם שלושה גלגלים והם יותר יציבים ויותר טובים.

אברהם פורז: הוספתם קסדה גם לזה?

צבי יוזנט: כמובן.

אברהם פורז: מה אומרת התקנה הזאת?

עדה וייס: היום התקנה קובעת שרכב, שניתנה עליו הודעה על אי שימוש, יראו אותה כאילו נכנסה לתוקף בראשון לחודש שבא אחרי מתן ההודעה.

עדה וייס: אנחנו מבקשים לקבוע שהודעה על אי שימוש תיכנס לתוקף ביום מתן ההודעה.

אברהם פורז: איזו הוכחה יש לכם?

אברהם פורז: זה מכתב רשום?

סנ"צ שולמית שמעון: יש טופס והוא חותם עליו במקום.

אברהם פורז: מאושר.

חוה ראובני: זה לא ביטול אלא הפסקה זמנית בשימוש ברכב, לשם נסיעה לחו"ל, לדוגמה.

אברהם פורז: "בתקנה 305א לתקנות העיקריות, אחרי "נושא עליו פרסומת" יבוא "המתחלפת בזמן נהיגת הרכב ופרסומת".

עדה וייס: היום מותקן להתקין פרסומת ברכב ובלבד שזה לא מפריע לבטיחות או לא משנה את מבנה הרכב.

אברהם פורז: תקראי בבקשה את התקנה המקורית.

עדה וייס: "לא ינהג אדם ולא ירשה לאחר לנהוג ברכב, הנושא עליו פרסומת העלולה להפריע את שדה הראיה, המסתירה את פנסי הרכב, המפריעה להפעלתו של הרכב או הפוגעת במבנה הרכב ובתקינותו".

עדה וייס: אנחנו רוצים להגביל אפשרות התקנת פרסומת המתחלפת בזמן נסיעת הרכב.

צבי יוזנט: אנחנו לא מסכימים שבזמן נהיגה תהיה פרסומת מתחלפת שתמשוך את תשומת הלב שלך.

רונן ישעיהו: יש פרסומת שמופיעה על מסך וידאו והיא רצה בדמוי סרט.

רונן ישעיהו: זה מסיח יותר מדי את דעתו של הנהג.

אברהם פורז: מה אתם אומרים על טלוויזיית החוצות הזאת?

רונן ישעיהו: אותו הדבר.

רונן ישעיהו: פנינו לעיריית תל-אביב ורמת-גן והן לא מתלהבות כי יש להן אגרות לא קטנות מהעניין הזה.

רונן ישעיהו: אנחנו נמצאים איתם במשא ומתן ונראה מה יהיה.

רונן ישעיהו: אתה רואה נהגים שנוסעים ומסתכלים הצידה.

אברהם פורז: השאלה היא אם זה עניין לחקיקת משנה.

אתי בנדלר: הרי יש איסור לנהוג ברכב שיש עליו פרסומת, שעלולה להסיח את תשומת הלב של נהגים אחרים, לא של הנוהג.

אתי בנדלר: "לא ינהג אדם ולא ירשה לאחר לנהוג ברכב הנושא עליו פרסומת, העלולה להפריע את שדה הראיה שלו, המסתירה את פנסי הרכב".

אברהם פורז: שלו.

אתי בנדלר: אנילא בטוחה.

אתי בנדלר: אני סבורה שמטרת כל התקנה הזאת היא לא רק למנוע הסטת תשומת הלב של הנוהג עצמו אלא גם של נהגים אחרים.

אתי בנדלר: אני סבורה, אדוני היושב ראש, שמדובר בתקנה שמטרתה להבטיח את בטיחות הנוסעים בין ברכב ובין מחוץ לרכב.

אברהם פריד: אני יוצא מתוך הנחה שאם הפרסומת לא מתחלפת, מותר.

אברהם פריד: אני רוצה להבטיח לעצמי שלא יבוא מחר שוטר לנהג מונית, שנושא פרסומת לא מתחלפת, ויגיד לו אסור.

סנ"צ שולמית שמעון: למה שהוא יגיד לו?

אברהם פורז: אנחנו מאשרים את זה שהפרסומת לא מתחלפת.

אברהם פורז: אין צגי טלוויזיה או מסכי וידאו על מכוניות נוסעות.

אברהם פורז: הפרסומת על מכוניות נוסעות היא קבועה בלבד.

אברהם פורז: אני מציע להיעזר בנסיון בעולם כי יש בעיה לגבי טלוויזיית החוצות.

אברהם פורז: יכולה להיטען טענה שהיא מיועדת להולכי רגל.

סנ"צ שולמית שמעון: זה בפירוש מסיח את דעת הנהג.

אברהם פורז: נכון, זה באמת מסיח את הדעת, אבל מצד שני, כשאתה עומד ברמזור ומשתגע, לפחות אתה רואה משהו.

אברהם פורז: אני מציע לנהוג מנסיונם של אחרים.

מוטי פלדמן: זה קיים בכל העולם.

אברהם פורז: מצד שני, את תשומת לב הנהג יכולות להסיח גם כל מיני תופעות על המדרכות.

אברהם פורז: אסור שהפרסומת תתחלף בזמן שהרכב בתנועה.

רונן ישעיהו: דרך אגב, יש שלטים גדולים של עבודי שמוצבים על גגות בניינים ומתחלפים פעמיים-שלוש בדקה.

רונן ישעיהו: אנחנו לא עושים מזה עניין, אבל החלפה על מסך וידאו בקצב של סרט, זה דבר שאנשים ממש לא עומדים בו.

אברהם פורז: זה ממש סרט.

אברהם פורז: תקנה 21 מאושרת.

אברהם פורז: תקנה 22: "בתקנה 492 לתקנות העיקריות, פסקה 2 - תימחק.

אברהם פורז: מה זה?

עדה וייס: היא מאפשרת לבעל רשיון לנסיעה מיוחדת במונית להסיע בקו שירות, כשהוא מקבל אישור מתחנה.

אברהם פורז: ואתם לא מוכנים שהוא יוכל אי פעם להסיע בקו שירות?

עדה וייס: יש שימוש לרעה בהיתרים האלה, באפשרות הזאת.

עדה וייס: מנצלים אותה לקיום קווי שירות לא מורשים.

אברהם פורז: מה אכפת לנו שאלה קווים לא מורשים לפי חופש העיסוק?

עדה וייס: לא תהיה תחרות בתחבורה הציבורית בכלל.

אברהם פריד: בעבר וגם בהווה משתמשות תחנות מסוימות, שהפעילו קווי שירות מורשים, להפעיל מוניות גדולות נוספות מול ויזה.

אברהם פריד: אתם רוצים לבטל את הוויזה כך שאם אין לו רשיון מקורי, הוא לא יכול.

עדה וייס: ההוראה הזאת קיימת גם לגבי נסיעות מיוחדות וגם לקווי שירות.

אברהם פריד: אני מתנגד התנגדות נחרצת.

אברהם פריד: יש כ-2000 מוניות שירות והן זמניות בלבד.

אברהם פריד: אתם יודעים שהן זמניות והן תחלפות כל הזמן.

אברהם פריד: אתם באים לשלול מאותה תחנת מוניות, שהיום יש לה שירות ומחר אין לה, מלעסוק גם בנסיעות מיוחדות.

אברהם פריד: לדעתי זה גזר דין מוות לענף הזה.

אברהם פורז: לא, זאת לא הכוונה.

אברהם פורז: הם לא רוצים לתת למי שיש לו שירות, להשתמש במוניות.

אברהם פורז: אברהם פריד אני מבין את זה.

אברהם פורז: מי שיש לו קו שירות ויש לו רשיון לשירות מורשה.

עדה וייס: הוא לא יוכל לעבוד בקו שירות אחר, לא בנסיעות מיוחדות.

רוני לוינגר: יש מקומות בארץ בהם השימוש בוויזות הפיקטיביות האלה הוא כל כך גורף.

רוני לוינגר: רמלה, לדוגמה, קיבלה ממשרד התחבורה רשיון שירות לקו מסוים ותחנת מוניות בראשון לציון קיבלה רשיון שירות בקו מסוים.

רוני לוינגר: הם נותנים ויזות חודשיות הדדיות אחד לשני ואז כל הקווים מתערבבים.

אברהם פורז: מה רע בזה?

אברהם פורז: לא מבחינתך בתור אכיפה אלא בתור מדיניות?

אברהם פורז: מה אכפת לנו שיהיה ניצול יותר רציונלי של מוניות?

אברהם פורז: מה זה מפריע לנו?

אברהם פורז: אני מבין שלא רוצים שאדם פרטי ינהג מונית, את זה אני מבין, אבל אם מוניות עושות מיגוון של דברים, מה זה עניינה של המדינה?

רוני לוינגר: תקנה 494 קובעת במפורש שאסור לנהג מונית לחרוג מרשיון השירות שלו.

אברהם פורז: למה?

עדה וייס: הוא מתחרה בקווי שירות אחרים בתחבורה הציבורית.

אברהם פורז: הוא מתחרה עם אחרים ואחרים מתחרים בו.

אברהם פורז: לו היה הדבר בידי, הייתי אומר שכל מי שיש לו מונית, שיעשה איתה מה שהוא רוצה - שיסע בקו שירות, שיעבור מתחנה א' לתחנה ב', היום הוא צריך לנסוע מראשון ריק לרמלה כי אסור לו לקחת נוסעים ברמלה והנהג מרמלה צריך לנסוע ריק לראשון.

אברהם פורז: למה?

רוני לוינגר: אלה קווים מסודרים.

רוני לוינגר: אלה התקנות וזאת המדיניות של משרד התחבורה.

אברהם פורז: הם יותר מדי מסודרים.

אברהם פורז: עודף רגולציה.

רונן ישעיהו: העניין יותר מסובך מאשר שהנהג ייסע ריק או לא.

רונן ישעיהו: כל הרגולציה והוויסות של קווי שירות בתחבורה הציבורית הוא נושא גדול ורחב עם המפעילים הגדולים, עם הסובסידיה שכרוכה בזה.

אברהם פורז: לאוטובוסים.

רוני לוינגר: יש מקומות בהם האוטובוסים נוסעים ריקים והסובסידיות של המדינה הולכות לאיבוד.

רונן ישעיהו: הוויכוח לא נמצא בינינו כי העניין נדון בבג"צ וקיבל גושפנקה.

רונן ישעיהו: יש לזה כיסוי, זה הגיוני וזה עמד במבחן.

רונן ישעיהו: העניין של רישוי קווי השירות בצורה של עודף רגולציה או רגולציה מאוזנת הוא לגיטימי והגיוני ויש לו הסבר כלכלי ארוך ומפולפל.

רונן ישעיהו: אני חושב שכרגע אין טעם להיכנס לזה.

אברהם פריד: האדון הנכבד דיבר על יחידה מיוחדת שהוקמה לצורך האכיפה.

אברהם פריד: ביקשנו את היחידה כי אוטובוסים יתחילו לפעול בקווים מסוימים ולא מוניות.

אברהם פריד: במקום לארוב לאותו רכב ולראות אם הוא נותן קבלות, התחילו לחפש את בעלי המוניות, לבדוק את הרשיונות ולראות אם הם נוסעים ימינה או שמאלה.

אברהם פריד: אותן 2000 מוניות שקיבלו את הרשיון, קיבלו אותו תחת פיקוח כל שנה מחדש והם עובדים על אותו קו מורשה.

אברהם פריד: אם נהג המונית סטה ימינה ברשות או לא, זה מול התחנה השניה.

אברהם פריד: חפשו את אלה שאין להם בכלל רשיונות.

רוני לוינגר: אנחנו מחפשים אותם.

אברהם פריד: לא, אתם מחפשים לעשות עבודה קלה.

אברהם פורז: הוא צריך לאכוף את החוק כפי שהוא.

אברהם פורז: אם החוק דפוק, צריך לשנות את החוק.

רוני לוינגר: אנחנו אוכפים גם את תקנה 84א שמדברת על הסעות בשכר.

רוני לוינגר: הקנס עליה הוא 210 ש"ח וביקשנו להעלות את הקנס.

רוני לוינגר: אנחנו אוכפים במידה שווה גם את התקנות 494 ו-498 הנוגעות למוניות וגם תקנות שנוגעות להסעה בשכר.

רוני לוינגר: אנחנו עובדים בשיתוף עם משרד התחבורה ויש לנו מערך אכיפה ארצי.

אברהם פורז: מה זה תקנה 493 פסקה 2?

עדה וייס: אותו הדבר.

עדה וייס: 493 מדברת על קווי שירות ו-492 על נסיעות מיוחדות.

אברהם פורז: יש במשרד שלכם צוות חשיבה או שמישהו נותן את דעתו לכך שיעשו קצת ליברליזציה בתחום הזה?

רונן ישעיהו: כן, כן.

רונן ישעיהו: אצל אלכס לנגר יש אגף מיוחד לתחבורה ציבורית שכל כולו עוסק בנושא הזה, כולל ההפרטה והפישוט והרגולציה.

רונן ישעיהו: אם אתה רוצה, אני חושב שהוא יכול לתת לך יותר מידע.

אברהם פורז: בשלב זה, רבותי, התקנות האלה אינן מאושרות.

אברהם פורז: אני אבקש ממנהלת הוועדה לזמן את מר לנגר, את נציגי המוניות וגם אחרים לישיבה.

אברהם פורז: השקפת העולם שלי אומרת שמונית היא מונית ותן לה לעשות מה שהיא רוצה.

אברהם פורז: רוצה לעשות שירות?

אברהם פורז: בבקשה.

אברהם פורז: רוצה לעשות שירות לצד אחד וספיישל לצד שני?

אברהם פורז: בבקשה.

רונן ישעיהו: זה מאד פשטני.

אברהם פורז: אני יודע וזה ידפוק את אגד ואת דן.

רונן ישעיהו: זה ידפוק את המדינה.

רונן ישעיהו: זה נדון בבג"צ.

אברהם פורז: אני לא מאמין שיש היום הרבה מדינות בעולם בהן שוטר יכול להיכנס למונית ולבדוק לאן היעד של הנהג והאם הוא בתחנה וכו'.

רונן ישעיהו: בכל המוניות בעולם אין קווי שירות, זאת המצאה ישראלית.

רונן ישעיהו: הם 'מתלבשים' על הקווים השמנים, הריווחיים.

אברהם פורז: שיילחמו בשיפור שירות האוטובוסים.

מוטי פלדמן: מאז שנכנסו מוניות לשירות חל שיפור עצום בשירות האוטובוסים.

אברהם פורז: רבותי, יתקיים פה דיון יותר מסודר בעניין הזה.

אברהם פורז: השקפת העולם שלי אומרת לתת לשוק לעשות את שלו.

אברהם פורז: בקווים לא ריווחיים בקואופרטיבים, במקום לשלוח אוטובוס ארוך, שישלחו מיניבוס וישפרו את השירות.

אתי בנדלר: אם כך הדיון בנושא הזה נדחה למועד אחר?

אברהם פורז: כן.

אברהם פורז: התקנות האלה מופרדות מיתר התקנות עד לדיון בנושא במועד אחר.

אברהם פורז: בשלב זה אין אישור.

אברהם פורז: תיקון התוספת -

עדה וייס: אנחנו מבקשים להוסיף אפשרות להציג את השלט 'ילדים' גם בשלט LED, שלט דיגיטלי מואר.

אברהם פורז: אנחנו מאשרים את תקנה 24.

אברהם פורז: מתי התחילה?

עדה וייס: 30 יום מיום פרסום התקנות.

אברהם פורז: התקנה שמדברת על פטור מקסדה לגבי אופנוע שיש בו חגורות בטיחות, לגבי הציון ברישיון הרכב יינתנו שלושה חודשים.

אתי בנדלר: תשעים יום מיום פרסומם.

אברהם פורז: זה יכול להיות גם בנספח שהוא חלק מהרשיון.

אברהם פורז: 2.

אברהם פורז: צו התעבורה (עבירות קנס), התשס"-2000 - שיעורי קנסות (סעיף 3 והתוספות לצו)

עדה וייס: יש בקשה לדון בתיקון לתקנות התעבורה בעניין סמכות לזיהוי של נהג מונית.

עדה וייס: זה עולה לסדר היום?

לאה ורון: יש עוד כל מיני תקנות של משרד התחבורה.

לאה ורון: אלה תקנות שהיו היום על סדר היום?

שרית זוכוביצקי: יש בקשה מיוחדת של השר שנשלחה.

לאה ורון: גם אם יש בקשה מיוחדת וגם אם היא הגיעה, אין לי אלא להצטער אם נעשתה טעות ולא ידענו שזה דחוף, אבל אם זה לא על סדר היום, אנחנו לא יכולים לדון בזה.

אברהם פורז: תני לנו העתק של זה ונבדוק אם זה הגיע.

סנ"צ שולמית שמעון: לפני שאנחנו ממשיכים יש לנו חוב.

סנ"צ שולמית שמעון: במספר סידורי 13 ביקשת לחזור עם שיעורי בית ולפצל את זה.

סנ"צ שולמית שמעון: בוועדה אושר החלק הראשון, סעיפים 22-14 שמתייחסים לתמרורים.

סנ"צ שולמית שמעון: אנחנו מציעים להוסיף, במקום מספר סידורי 13, את 13 ואת 13א ואני מתחילה בכוונה עם 13א כי זאת קבוצת התמרורים שאנחנו חושבים שעליהם צריך להיות סכום קנס גבוה יותר.

סנ"צ שולמית שמעון: כל יתר התמרורים שלא צויינו וכל תמרור נוסף אחר שלא צויין בצו עבירות קנס ושתותקן לגביו תקנה נוספת, כלומר הוא ייכנס כתמרור חדש, הקנס עליו יהיה 250 ש"ח.

סנ"צ שולמית שמעון: בדפים שלפני

סנ"צ שולמית שמעון: כם ניסיתי לציין בקצרה את משמעות התמרורים ואני מדברת על תמרור ב1 עד ב18 שכולם איסורי כניסה של כל מיני סוגי רכב או איסורי פניה, שבמהות שלהם אנחנו רואים אותם כמו אותו איסור פניה שקיים בהכוונה על ידי רמזור, למשל.

סנ"צ שולמית שמעון: אני מדברת על כל התמרורים שמכווינים את הנהג אם להמשיך ישר, אם לפנות ימינה או שמאלה, אם להתקדם או לעצור וכולם באותה חבילה אחת, בקנס של 500 ש"ח.

אברהם פורז: אני מציע שנראה את כל התמרורים שהקנס עליהם צריך להיות 500 ש"ח.

לאה ורון: אני מבקשת מהמשטרה להעביר לוועדה נוסחים מבעוד מועד.

אברהם פורז: תני לי דוגמה לקנס של 250 ש"ח.

סנ"צ שולמית שמעון: יש ספציפית בצו.

סנ"צ שולמית שמעון: בחלק של הצו שכבר אישרנו, רוב תמרורי החניה נכנסים ב-250 ש"ח.

סנ"צ שולמית שמעון: גם הקנס על שימוש בצופר הוא 250 ש"ח.

סנ"צ שולמית שמעון: לא נשארים הרבה תמרורים שהקנס עליהם הוא 250 ש"ח.

אברהם פורז: אני מציע שנעבור על כל התמרורים שעבירה עליהם היא 500 ש"ח ועל דרך השלילה נדע שכל מה שנופל ב-500 הוא 250 ש"ח.

סנ"צ שולמית שמעון: תמרור ב-1 - איסור כניסה בפני כל כלי רכב.

עו"ד יפעת רווה: מה הסיבה שהקנס צריך להיות יותר גבוה?

סנ"צ שולמית שמעון: זה אותו הדבר כמו כל איסורי הכניסה.

סנ"צ שולמית שמעון: ב-2 - איסור כניסה, ב-3 איסור פניה שמאלה וב-3 איסור פניה ימינה - על כל העבירות האלה הקנס הוא 500 ש"ח.

צבי יוזנט: למה שם 500 ולא 250?

סנ"צ שולמית שמעון: אי אפשר ששתי הוראות חוק יקבעו דברים נפרדים, האחת 500 והשניה 250 על אותה עבירה.

רונן ישעיהו: דרך אגב, התאונות שנגרמות מעבירה על פניה שמאלה הן תאונות חזית-צד והן מהקשות ביותר.

אברהם פורז: זה קורה בדרך כלל ברמזורים.

רונן ישעיהו: בקונפליקטים של פניות אסורות ופניות שמאלה.

אברהם פורז: רבותי, אני עושה הפסקה למספר דקות.

אברהם פורז: (הפסקה) (חידוש הישיבה)

אברהם פורז: אני חושב ש250- ש"ח על איסור פניה שמאלה זה מספיק.

סנ"צ שולמית שמעון: זה אותו סיכון.

סנ"צ שולמית שמעון: ברוב איסורי הפניה שמאלה, כשאתה נכנס לרחוב יש תמרור שאוסר כניסה.

אברהם פורז: לא בהכרח.

אברהם פורז: יש מדינות בעולם שאפשר לפנות ימינה גם ברמזור אדום וכשיש לך אור ירוק בפניה שמאלה אתה ממתין שהמכוניות שבאות מולך יעברו ואז אתה פונה.

רונן ישעיהו: נראה למי יש אומץ להנהיג את זה בארץ.

רונן ישעיהו: לעניין הפניות שמאלה, רוב השימוש בתמרורים האלה הוא ברמזורים שאין בהם פניה שמאלה.

רונן ישעיהו: אם אתה מקל בעניין הזה ומישהו פונה שמאלה בכל זאת - -

אברהם פורז: גם 250 ש"ח זה כסף, לא?

רונן ישעיהו: הכל זה כסף, אבל אנחנו מדברים באופן יחסי.

אברהם פורז: באופן יחסי זאת נראית לי עבירה קצת פחות חמורה.

רונן ישעיהו: לא, מכיוון שכאשר אדם פנה שמאלה ואסור לו, באותו זמן יש אור ירוק למכוניות הבאות ממול ואז מתקיימת התאונה המובטחת.

רונן ישעיהו: לכן זה חמור באותה מידה כמו לנסוע נגד הכיוון באין כניסה.

אברהם פורז: נשאיר את זה 250 ש"ח ונראה.

אברהם פורז: איסור פניית פרסה לימין - 250 ש"ח.

אברהם פורז: פניית פרסה לשמאל - גם 250 ש"ח.

אברהם פורז: תן זכות קדימה לתנועה מהכיוון הנגדי - 250 ש"ח.

אברהם פורז: איסור עקיפת רכב הנע על יותר משני גלגלים - 250 ש"ח.

אברהם פורז: איסור עקיפת רכב הנע על יותר משני גלגלים לרכב מסחרי מעל 4 טון - זה צריך להיות 500 ש"ח.

סנ"צ שולמית שמעון: מב-12 עד ב-18 - אלה איסורי כניסה ולדעתי צריך להתייחס אליהם כמו ב-2.

אברהם פורז: איסור כניסה לרכב מנועי למעט אופנוע - 500 ש"ח.

אברהם פורז: איסור כניסת אופנוע - אני מציע שזה יהיה רק 250 ש"ח כי זה רק עניין של רעש בדרך כלל.

אברהם פורז: איסור כניסה לכל רכב מנועי - 500 ש"ח.

אברהם פורז: איסור כניסה לרכב מנועי מסחרי, שמשקלו הכולל המותר בטונות עולה על הרשום בתמרור - זה בעיה.

רונן ישעיהו: זה גשר שלא עומד בעומס.

אברהם פורז: זה יכול להיות גם סימטאות של כפר.

רונן ישעיהו: זה פחות נורא, אבל אם הוא עולה על גשר עם עומס מעל המותר, הגשר יכול להתמוטט.

אברהם פורז: איסור כניסה לכל רכב, שמשקלו הכולל עלוה על הרשום בתמרור - 500 ש"ח.

אברהם פורז: איסור כניסה לרכב ומטענו שרוחבו עולה על מספר המטרים הרשום בתמרור -

רונן ישעיהו: זאת בעיה עם רחובות צרים או עם גשר צר.

אברהם פורז: יכולה להיות בעיה רצינית אם הוא נכנס למקום, הוא לא יכול להתקדם ואז הוא גורם לפקק תנועה.

אתי בנדלר: או שהוא משפשף את המכוניות שחונות בצד.

אברהם פורז: 500 ש"ח.

אברהם פורז: אלה עבירות עם כוונה פלילית מובהקת.

אברהם פורז: אגב, בהרבה עיירות קטנות בחו"ל יש איסור כניסת משאיות וכלי רכב מסחריים והן עוברות לדרך עוקפת.

אברהם פורז: רק מכונית פרטית יכולה להיכנס למרכז העיר או הכפר.

אברהם פורז: איסור כניסה לרכב ומטענו שגובהו עולה על מספר המטרים הרשום בתמרור - 500 ש"ח.

אברהם פורז: עצור ביקורת מכס - מה זה?

סנ"צ שולמית שמעון: הוצאתי את התמרור הזה מהרשימה.

סנ"צ שולמית שמעון: יש תמרור כזה ביציאה מאילת, למשל.

אברהם פורז: יש קנס שהוא פחות מ-250?

סנ"צ שולמית שמעון: כן, 100 ש"ח.

סנ"צ שולמית שמעון: בצו יש סעיף כללי שאומר: כל התמרורים למעט תמרורים ספציפיים.

אתי בנדלר: יש נקודות על זה?

סנ"צ שולמית שמעון: לא.

לאה ורון: מה קורה לגבי מספר סידורי 18 עד 23?

סנ"צ שולמית שמעון: 18 מטופל בצו בדרכים אחרות.

אברהם פורז: איסור על שימוש בצופר -

סנ"צ שולמית שמעון: 250 ש"ח, אבל אין צורך לציין אותו כאן כי הוא כבר לא מופיע אלא בצו בנפרד.

סנ"צ שולמית שמעון: אני מבקשת לעבור למספר סידורי 23.

אברהם פורז: איסור כניסה לרכב בעת לימוד נהיגה למעט אוטובוס.

אברהם פורז: למה למעט אוטובוס?

סנ"צ שולמית שמעון: ככה התמרור קובע.

סנ"צ שולמית שמעון: פטרו את האוטובוסים האלה מן האיסורים האלה.

אברהם פורז: זאת אומרת שבמקום בו כלי רכב נהיגה רגיל לא יכול להיכנס, אוטובוס לימוד נהיגה יכול להיכנס?

רונן ישעיהו: כן.

רונן ישעיהו: לאוטובוס יש כבר רשיון נהיגה.

חוה ראובני: שמים את זה, למשל, במרכזי ערים.

חוה ראובני: שלא ייכנס רכב לימוד נהיגה לרח' יפו.

חוה ראובני: תלמיד לנהיגה באוטובוס הוא ממילא בעל רשיון נהיגה.

סנ"צ שולמית שמעון: ב-35 זה נת"מ - נתיבי תחבורה מיוחדים.

אברהם פורז: לזה יספיק 250 ש"ח.

רונן ישעיהו: לא, יש לנו בעיה קשה מאד עם רמת ציוד נמוכה.

אברהם פורז: אבל הבעיה שלכם היא בגלל היעדר אכיפה בכלל.

אברהם פורז: אני רוצה לדעת מתי יותקנו מצלמות על אוטובוסים.

רונן ישעיהו: כשיהיו מצלמות אנחנו נהיה במצב אחר.

רונן ישעיהו: בינתיים אין לנו ואנחנו משקיעים הרבה בבניה של נתיבי תחבורה מיוחדים ועדיפות לתחבורה ציבורית.

אברהם פורז: 99% לא נתפסים והאחוז שנתפס חוטף 500 ש"ח.

רונן ישעיהו: זה חלק מאבני היסוד לנושא עדיפות לתחבורה ציבורית.

רונן ישעיהו: אם אתה לוקח לי את הכלי הזה או אם הכלי הזה לא מצויית או אם הכלי הזה חסר ערך בשטח, אין לי משהו אחר.

אברהם פורז: 250 ש"ח זה לא מעט כסף אבל אתם לא אוכפים.

סנ"צ שולמית שמעון: אוכפים ואוכפים הרבה.

סנ"צ שולמית שמעון: יש יחידות ספציפיות שמטפלות בנתיבי תחבורה ציבוריים.

רונן ישעיהו: אנחנו משלמים למשטרה במיוחד על זה.

רונן ישעיהו: זאת עבירה שנעשית בכוונה וביודעין כדי לקצר את הדרך.

אברהם פורז: אבל היא לא עבירת בטיחות ולכן 250 ש"ח זה מספיק.

רונן ישעיהו: אבל היא פוגעת לנו בכל התשתית של עדיפות לתחבורה ציבורית.

רונן ישעיהו: למי אנחנו עמלים?

אברהם פורז: אני יכול להצדיק גם קנס גבוה, אבל זאת עבירה שמבחינת הבטיחות שבה היא לא מאד חמורה.

אברהם פורז: 250 ש"ח לדעתי זה מספיק.

עו"ד יפעת רווה: זאת כבר העלאה.

עו"ד יפעת רווה: היום זה 190 ש"ח.

חוה ראובני: בנתיב לתחבורה ציבורית הרבה פעמים יש תחנות אוטובוס אבל זה חד נתיבי.

חוה ראובני: כלי הרכב הפרטיים מתחילים לעקוף את האוטובוסים.

אברהם פורז: אני מסכים ל-250 ש"ח.

אברהם פורז: הרי לא הצעתי לתת להם פרס.

אברהם פורז: אני מבטיח לכם שאם הייתם נותנים לקבלן לשים את המצלמות על האוטובוסים, המדינה היתה גובה בדיוק כפול מעלות המצלמות.

אברהם פורז: עשו את זה בלונדון ודיברנו על זה אלף פעם.

אברהם פורז: המשטרה שמה על האוטובוסים מצלמות ואז האכיפה היא כמעט 100%.

רונן ישעיהו: תראה מה קורה למשטרה עם הציוד שלה לאכיפת מהירות, עם הלייזרים.

אברהם פורז: שופט אחד אומר כך ושופט אחר אומר אחרת.

אברהם פורז: תשימו מצלמות.

רונן ישעיהו: הטענה תהיה שנהג האוטובוס הוא אינטרסנט.

אברהם פורז: אני מבקש ממנהלת הוועדה להכין מכתב בחתימתי לשר לביטחון פנים ולשר התחבורה, שאומר שאני חושב שהדרך להתמודד עם האכיפה של הנסיעה בנתיבי התחבורה הציבורית היא התקנת מצלמות על אוטובוסים, בדומה למה שנעשה בבריטניה, ואני מבקש ליישם את זה לאלתר.

אברהם פורז: אני גם חושב שהסכום שהמדינה תגבה מקנסות יעלה באופן דרמטי על העלות של הדבר.

אברהם פורז: פרט לזה, אם חשוב שלא ייכנסו, צריך לאכוף.

סנ"צ שולמית שמעון: אני מבקשת לעבור למספר סידורי 28 כי כל היתר כבר מטופל בצו.

אברהם פורז: אי מתן זכות קדימה - מה קורה עם זה?

סנ"צ שולמית שמעון: כבר קבענו.

סנ"צ שולמית שמעון: אנחנו מדברים על תמרורים ב-40 עד ב-47, שהם כל הסימונים שמופיעים גם על גבי הרמזור וגם בתוך הרמזור ואני לא יכולה להתייחס אליהם אחרת.

רונן ישעיהו: יש לנו סדרה של תמרורים שהם חץ לבן על רקע כחול.

רונן ישעיהו: אנחנו משתמשים בהם בעיקר מעל פנסי הרמזורים והפנס מתחת לאותו חץ מגדיר איזה פניות מותרות.

רונן ישעיהו: כל הלוגיקה שמאחורי הקביעה הזאת נלקחת אחר כך בחשבון בבדיקת כיווני התנועה המנוגדים וזמני הפינוי ביניהם.

רונן ישעיהו: מי שנוהג בניגוד להם, זה כאילו הוא נסע באדום, כי במקום שבו התרתי למישהו אחר לנסוע על סמך זה שאחר אמור לנסוע רק ישר והוא נוסע שמאלה, משבש את כל הסיפור.

סנ"צ שולמית שמעון: כבר התייחסנו לכיוון הנסיעה ברמזור כ-500 ש"ח.

רונן ישעיהו: כל תשתית הפעילות של הרמזור וכל היכולת שלו לתרום לבטיחות נמצאת בעצם פה.

רונן ישעיהו: בלי זה אני יכול לפרק את הרמזורים.

רונן ישעיהו: אם אין ציות לכיוון הנסיעה המותר, בשעה שאני נותן גם לאחרים לנסוע על סמך זה, מה הועלנו?

אברהם פורז: אתה מתכוון לדוגמה שהרמזור מראה רק ישר והנהג פנה שמאלה.

אברהם פורז: אז, למעשה, כאילו נסע באדום כי הוא חסם את הנתיב.

רונן ישעיהו: בדיוק כך.

רונן ישעיהו: ממול אני מתיר למישהו אחר לנסוע ישר.

אברהם פורז: אין ויכוח על זה.

סנ"צ שולמית שמעון: אנחנו משווים את זה בדיוק למה שאושר על ידך כבר קודם לכן.

אברהם פורז: אני מסכים.

אברהם פורז: זכות קדימה במעגל - 250 ש"ח.

אברהם פורז: עבור את המקום המסומן בתמרור מצד שמאל/ימין בלבד - 250 ש"ח מספיק.

אברהם פורז: כניסה לרכב מנועי בלבד - על מי מדובר?

חוה ראובני: על אופניים.

אברהם פורז: 100 ש"ח זה מספיק.

אברהם פורז: ב- 52 -

רונן ישעיהו: המטרה היא לא לאפשר לשופלים ולטרקטורים להיכנס לדרך מהירה כי הם משבשים את כל התנועה.

סנ"צ שולמית שמעון: ביקשתי להוריד את מספר סידורי 32 כי זאת התרה ולא איסור.

עו"ד יפעת רווה: למה זה לא איסור אלא התרה?

רונן ישעיהו: אנחנו מדברים על דרכים מהירות.

רונן ישעיהו: בדרכים מהירות יש לנו עניין להזרים מהר והרבה ולכן אנחנו לא רוצים שרכב איטי ייכנס לשם.

סנ"צ שולמית שמעון: זה דרך תמרור אחר.

עו"ד יפעת רווה: מה ההבדל מבחינה עקרונית בין ב- 52 שמתיר כניסה רק לרכב מנועי לבין ב- 53 שמתיר כניסה רק לרכב ממהירות מסוימת.

רונן ישעיהו: ב-52 מדבר על רכב מנועי בכל מהירות שהיא.

רונן ישעיהו: ב-53 מדבר על רכב שהוא איטי, או מתוך זה שהוא לא יכול או שאסור לו.

רונן ישעיהו: אנחנו יודעים בהנדסת תנועה ששונות בין מהירויות היא לפעמים גורם לתאונות יותר גדול מאשר המהירות עצמה.

רונן ישעיהו: על מנת לקבל יותר אחידות באותם צירים מהירים, אנחנו מנסים למנוע מהרכב האיטי והמסורבל להיכנס.

עו"ד יפעת רווה: מבחינת האיסור על רכבים אחרים זה אותו דבר.

עו"ד יפעת רווה: אני לא רואה את ההבדל בין שני האיסורים כי שניהם מתירים רק לרכב מסוג מסוים.

רונן ישעיהו: אחד על פי פרמטר של מהירות ואחד על פי פרמטר אחר.

עו"ד יפעת רווה: זה צריך להיות אותו דבר מבחינת הקנס.

סנ"צ שולמית שמעון: אני מציעה לעגן את כל האיסור הזה, שהמהות שלו ב- ב-54 ולסגור את כל הסיפור.

עו"ד יפעת רווה: ב-52, ב-53 ו-ב-54 עקרונית הם אותו הדבר.

סנ"צ שולמית שמעון: נכון, אבל ב-52 ו-ב-53 הם הכחולים.

סנ"צ שולמית שמעון: ההוראה קיימת רק ב-ב-54 כי זה האיסור.

אברהם פורז: רבותי, אנחנו עוסקים פה בדבר מאד פשוט - העבירה ועונשה.

אברהם פורז: מה העבירה?

צבי יוזנט: כאשר מישהו נכנס לדרך שהמהירות המותרת בה היא 80 קמ"ש והוא יכול לנסוע רק 40 קמ"ש.

אברהם פורז: לכל קבוצת התמרורים - 31, 32 ו-33 אני מציע לקבוע 250 ש"ח קנס.

סנ"צ שולמית שמעון: אני מבקשת לדלג על מספרים סידוריים 34 ן-35 כי הוא לא שייך לקבוצה הזאת ולא ביקשנו להכניס אותו.

אברהם פורז: מספר סידורי 36 - איסור כניסה לטרקטור ולרכב עבודה - 250 ש"ח.

אברהם פורז: 37 - איסור כניסה לעגלות רתומות לבעלי חיים - 250 ש"ח.

אברהם פורז: 38 - איסור כניסה לאופניים - 100 ש"ח.

אברהם פורז: 39 - איסור כניסה להולכי רגל - 100 ש"ח.

אברהם פורז: 40 - איסור כניסה לרכב המוביל חומר מסוכן -

סנ"צ שולמית שמעון: זה כבר מטופל לכן זה לא פה.

סנ"צ שולמית שמעון: כל היתר נשארים בגדר 250 ש"ח.

עו"ד יפעת רווה: אני מבקשת להעלות שוב את מספר סידורי 31.

עו"ד יפעת רווה: מדובר על שימוש רק בצד ימין של הדרך ומדובר על כלי רכב שנוסעים בצד שמאל ומעכבים את התנועה.

עו"ד יפעת רווה: הקנס הנוכחי הוא 190 ש"ח ואנחנו הצענו 250 ש"ח, אבל הוועדה קבעה 500 ש"ח.

עו"ד יפעת רווה: דנו שוב בסעיף הזה במשרד המשפטים ולדעתנו זאת תקנה שהאכיפה שלה היום ממילא לא גדולה, מכיוון ששוטרים באמת לא תמיד בטוחים אם אדם באמת עבר את העבירה, נסע בכוונה או שזאת איזושהי טעות.

עו"ד יפעת רווה: אנחנו חוששים שדווקא ההגדלה תמנע רישום דוחות.

עו"ד יפעת רווה: אנחנו חושבים שזאת עבירה שכן צריך לאכוף אותה, אבל 250 ש"ח מספיק.

אברהם פורז: שוכנעתי ל-250 ש"ח.

אברהם פורז: 32 - למעט העמדת רכב בשטח הפרדה -

חוה ראובני: אסור לחצות שטח הפרדה.

אברהם פורז: זה פס לבן או שזה שטח מקווקו?

חוה ראובני: זה שטח הפרדה.

אברהם פורז: כמו אי תנועה.

חוה ראובני: אי תנועה מצוייר.

חוה ראובני: מוצע להעלות את הקנס 500 ש"ח, למעט במצב של העמדת רכב על זה ובהעמדה 250 ש"ח.

אברהם פורז: דווקא העמדה יותר חמורה מנסיעה.

רונן ישעיהו: לא, אתה יוצר מצב שבו אדם מוצא את עצמו בנתיב ההפוך ותאונות חזית-חזית שנגזרות מזה הן קשות ביותר.

אברהם פורז: התאונות לא נגרמות בגלל שהוא נכנס לשטח, אלא כי הוא לא יודע מה הוא עשה.

אברהם פורז: זה כבר בשגגה.

אברהם פורז: הדבר היותר חמור הוא שמישהו עומד על אי תנועה.

אברהם פורז: נניח שמישהו עבר עם כמה גלגלים על הדבר הזה, אז מה?

מוטי פלדמן: בצומת גלילות מצפון לדרום אתה יכול לראות את זה יפה מאד.

מוטי פלדמן: יש שם פתח וכולם חותכים משם.

מוטי פלדמן: הם עושים את זה בכוונה.

אברהם פורז: 250 ש"ח זה מספיק.

סנ"צ שולמית שמעון: בנושא שטח הפרדה יש שני סוגים - יש שטח הפרדה בנוי ושטח הפרדה צבוע.

סנ"צ שולמית שמעון: כאשר נהג נוסע על שטח הפרדה הוא עושה את זה בכוונה תחילה כדי לקצר את התהליך והוא מסכן את האחרים.

סנ"צ שולמית שמעון: לתנועה שמגיעה מנגד אין מקום להשתלב וזה מאד מסוכן.

סנ"צ שולמית שמעון: בנושא העמדת הרכב על שטח ההפרדה - בדרך כלל לא מדובר על העמדה על אי תנועה אלא על שטח הפרדה מסומן על פני הכביש.

סנ"צ שולמית שמעון: לא בכל המקרים בעצם העמדת הרכב עצמו יש סיכון ולכן יצרנו הפרדה בין הדברים.

אברהם פורז: אבל לא יצרתם הפרדה בין סוגי שטח הפרדה.

אברהם פורז: זה לא הגיוני כי הרי אחד שחנה היה צריך לנסוע כדי להגיע לשם.

סנ"צ שולמית שמעון: לא בהכרח.

אברהם פורז: לא יכול להיות שאדם הגיע לשטח הפרדה בלי שהוא נסע לשם.

אברהם פורז: אוטומטית העבירה היותר נמוכה לא קיימת כי כדי לחנות שם הוא צריך קודם כל לנסוע.

סנ"צ שולמית שמעון: גם בחניה על המדרכה אתה תגיד שיש נסיעה על המדרכה.

אברהם פורז: העמדת רכב - 250 ש"ח וגם חניה 250 ש"ח.

יגאל ביבי: יש דוחות חניה של המשטרה ויש דוחות חניה של העיריה.

יגאל ביבי: חניתי על אי תנועה בתל-אביב וקיבלתי קנס של 360 ש"ח.

יגאל ביבי: הדוח של המשטרה הוא 250 ש"ח והדוח של העיריה הוא 360 ש"ח?

אברהם פורז: עיריית תל-אביב עשתה דוחות לחניה על מדרכות במשך שנים לפי סעיף שמדבר על מכשול על המדרכה.

אברהם פורז: למיטב זכרוני בית המשפט פסל את זה ואמר שהחניית רכב על המדרכה היא לא מכשול ויש שם חוק עזר עירוני אחר.

עו"ד יפעת רווה: הם כן יכולים להשתמש בזה.

עו"ד יפעת רווה: הוא קבע שאי אפשר להשתמש בזה רק בגלל שהיתה להם עבירה מינהלית.

יגאל ביבי: יש הבדל בין הרשויות?

אברהם פורז: דבר מסוים יכול להיות עבירה לפי שני חוקים.

עו"ד יפעת רווה: זאת הסיבה שאנחנו מבקשים כאן קנס לחניה על המדרכה 250 ש"ח.

יגאל ביבי: חניתי על אי תנועה כזה בתחומי עיריית תל-אביב.

יגאל ביבי: בא פקח עירוני שם לי דוח של העיריה ובא שוטר ושם לי דוח של המשטרה?

עו"ד יפעת רווה: יש פער בזה וזה בלתי סביר.

עו"ד יפעת רווה: המצב היום הוא שהוא יכול לקבל שני דוחות שונים ושני קנסות שונים וזה לא מתקבל על הדעת.

עו"ד יפעת רווה: בצו הזה ביקשנו לאחד את הסכומים ובמקביל אנחנו מתכוונים להוציא הנחיה.

עו"ד יפעת רווה: היום הקנס על חניה על המדרכה בכל העיריות הוא שבעים ש"ח.

יגאל ביבי: אני קיבלתי 360 ש"ח.

עו"ד יפעת רווה: כי הם השתמשו בחוק עזר שמירת הנקיון ולא בחניה על המדרכה.

עו"ד יפעת רווה: זה בלתי סביר ואנחנו מבקשים לשנות את זה.

יגאל ביבי: זה נורמלי?

יגאל ביבי: אם היה לי מזל ובא פקח של חניה - 70 ש"ח, אם זה קנס על שמירת הנקיון - 360, אם באו שניהם - 600 ש"ח.

אתי בנדלר: הצו הזה מתקן רק את גובה הקנסות ולא את המצב שבו שתי רשויות שונות נותנות דוח על אותה עבירה.

אברהם פורז: הגב' בנדלר, הבעיה העיקרית היא זאת: יש חקיקת עזר עירונית ויש חוקי מדינה ולפעמים יש חפיפה בין הדברים.

עו"ד יפעת רווה: ברגע שזה יהיה 250 ש"ח, הפער בין הקנסות לא יהיה כל כך גדול ואז נוציא הנחיה לרשויות המקומיות, שאומרת שלא מקובל עלינו שיאכפו חניה באמצעות חוק שמירת הנקיון.

עו"ד יפעת רווה: בשביל זה אנחנו זקוקים לכך שזה יהפוך מ-70 ש"ח ל-250 ש"ח.

יגאל ביבי: תכתבו שאם בא פקח וראה שיש כבר קנס על האוטו, הוא לא ישים עוד אחד.

סנ"צ שולמית שמעון: בהנחיות לשוטרים זה קיים.

אברהם פורז: חציית קו הפרדה רצוף - 500 ש"ח.

אברהם פורז: זה למעשה איסור עקיפה, נכון?

אתי בנדלר: מספרים סידוריים 32 ו-33 יאוחדו והקנס עליהם יהיה 250 ש"ח.

סנ"צ שולמית שמעון: מספר סידורי 35 עומד בסתירה לתמרורים.

סנ"צ שולמית שמעון: אם התמרור על הרמזור מורה לך שמאלה או ישר - -

אברהם פורז: אני רוצה להבדיל בין אם השילוט הוא ברמזור או שלא ברמזור.

אברהם פורז: אם זה ברמזור - 500 ש"ח כי צודק מר רונן שזה כמו נסיעה באור אדום.

אברהם פורז: מצד שני, אם הוא פונה שמאלה במקום שבו אין רמזור, זאת עבירה אבל זה לא זה.

אתי בנדלר: מה ההבדל אם זה מסומן ברמזור או מסומן על הכביש?

אברהם פורז: כשזה ברמזור, הנהג שיש לו אור ירוק יוצא מתוך הנחה שכולם יכבדו את זכות הדרך שלו ואז הוא יוצא.

אברהם פורז: אם אין פניה שמאלה ויש תנועה שחוצה, זה שבא לא יודע שלזה שממולו אין פניה.

אתי בנדלר: ודאי שהוא יודע.

אברהם פורז: זה לא אותו הדבר.

אברהם פורז: אני לא אומר שזאת לא עבירה.

סנ"צ שולמית שמעון: רמת הסיכון פה הרבה יותר גבוהה.

רונן ישעיהו: אני נוטה להסכים עם היועצת המשפטית, מפני שהיכולת של נהג לשפוט תוך כדי נסיעה איפה המקרה חמור, כאשר מישהו בא ממול ואיפה המקרה פחות חמור והוא יכול להחליט בו ברגע מה לעשות היא תיאורטית.

רונן ישעיהו: ככל שהדבר הזה יהיה אחיד וגורף - יש לזה יותר סיכוי.

רונן ישעיהו: אם הסכמת איתי לגבי רמזור, זה חייב להיות בכל צומת.

רונן ישעיהו: היכולת לשפוט היא תיאורטית.

אברהם פורז: אני מסכים ל-500 ש"ח.

אברהם פורז: רכב מעל 10 טון - נתיב ימני בצומת - למה הכוונה?

סנ"צ שולמית שמעון: כלי רכב מעל 10 טון מחוייב להיכנס לצומת ולצאת מהצומת מהנתיב הימני בלבד כאשר יש שניים או יותר.

רונן ישעיהו: אם יש יותר אנחנו מצפים מהמשאיות שיסעו בנתיב הימני מהסיבות שלא צריך לפרט אותן.

מוטי פלדמן: אבל אם משאית רוצה לפנות שמאלה ברמזור הבא?

אברהם פורז: הקנס לא קצת מוגזם?

אברהם פורז: אותי לא מטריד גובה ההכנסות אלא האכיפה.

יגאל ביבי: אני מציע לקבוע שלושה סוגי קנסות.

צבי יוזנט: קבעו חמש דרגות של קנסות.

יגאל ביבי: אני מציע שלא תעשו לנו בלאגן בעיניים ותרכזו את כל הקנסות יחד לפי הסכומים שלהם.

יגאל ביבי: בפעם הבאה שתבואו לעדכן תעשו כך ואז אפשר לראות את החומרות, מה שייך למה וכו'.

יגאל ביבי: קשה לנו כאן לחשוב על העניין הזה כך.

יגאל ביבי: אני רואה שיש כאן כל כך הרבה עבירות והכל תלוי בטוב ליבו של השוטר ובסבלנותו.

יגאל ביבי: יש פה דברים כל כך דומים, שצריך להיות שוטר מאד אינטלגנטי ולא תמיד זה כך, כדי לדעת מה ההבדל.

יגאל ביבי: הרבה תלוי במצב הרוח של השוטר או בהבנת הנקרא שלו.

יגאל ביבי: לדעתי צריך לעשות סדרות שיהיו יותר קלות גם לשוטר וגם לאזרח.

יגאל ביבי: לי עצמי קשה קצת להתמצא בזה.

יגאל ביבי: אם הייתי שר התחבורה הייתי עושה לכם סדר.

עו"ד יפעת רווה: היום יש 15 דרגות ושינינו את זה לחמש דרגות.

אברהם פורז: מספר סידורי 36 - 500 ש"ח.

מוטי פלדמן: אם יש רמזור קרוב אליו שהוא פונה בו שמאלה, יש בעיה לנהג המשאית להשתלב בתנועה.

אברהם פורז: אז זאת לא עבירה.

אברהם פורז: נסיעה בכיוון הפוך בכביש חד סטרי - זה כמו תמרור אין כניסה.

אברהם פורז: האמת היא שלפעמים אתה עושה עבירה כזאת בתום לב ואני אתן לכם דוגמה.

אברהם פורז: מישהו בא לבניין, למקום שהוא לא מכיר, ויש שם חניה.

אברהם פורז: מגרש החניה נראה לו דו סטרי והוא פונה.

סנ"צ שולמית שמעון: הבעיה היא שהוא נכנס לכביש הזה מאיזשהו כיוון והוא היה צריך לשים לב שהוא נמצא בכיוון חד סטרי.

סנ"צ שולמית שמעון: זאת בעיה מאד רצינית.

אברהם פורז: מכל העבירות שאני רואה, לא נוסעים בניגוד לכיוון התנועה.

סנ"צ שולמית שמעון: בהחלט נוסעים.

מוטי פלדמן: אני מזמין אותך לבוא ליד הבית שלי ולראות כמה נוסעים בניגוד לכיוון התנועה.

רונן ישעיהו: תמרורי אין כניסה הם בין התמרורים המצוייתים יותר, אתה צודק בזה.

אברהם פורז: אי אפשר לומר שהקנס על עבירה על התמרור היא 500 והנסיעה עצמה היא 250 ש"ח ולכן נאשר 500.

אברהם פורז: איסור נסיעה על מדרכה -

חוה ראובני: זה המקום להולכי רגל והקטנועים נוסעים עליהם.

חוה ראובני: ילדים הולכים על מדרכה, לימדו אותם שעל מדרכה בטוח ללכת ופתאום בא קטנוע.

אברהם פורז: כמה תאונות כאלה יש?

אברהם פורז: אפס.

חוה ראובני: אני מדברת עכשיו בשמם של הולכי הרגל כי בדרך כלל אני הולכת רגל ואני מדברת כאמא לילדים צעירים, שאני מלמדת אותם ללכת על המדרכה.

אברהם פורז: את בניגוד עניינים.

אברהם פורז: 250 ש"ח.

אברהם פורז: לא מדובר על מכונית שעולה על מדרכה כדי להחנות עם שני גלגלים.

לאה ורון: מדובר גם על נער שנוסע עם אופניים על המדרכה?

חוה ראובני: לא, זה רכב מנועי.

אברהם פורז: יכול להיות שרוכב קטנוע נסע שני מטר, עלה על המדרכה כדי להחנות בכניסה לבניין.

חוה ראובני: בינתיים ילד בן ארבע לא ראה אותו.

אברהם פורז: זה לא נכון.

אברהם פורז: לא נוסעים עם קטנועים על המדרכות כדבר שבשגרה.

חוה ראובני: חד משמעית כן.

חוה ראובני: במרכזי ערים כן.

אברהם פורז: הם לא צריכים לנסוע על המדרכות כי הם מתפתלים כל הזמן בין המכוניות.

אברהם פורז: רוכב קטנוע שעולה על המדרכה עושה זאת כדי לעמוד ממש בכניסה לבית.

צבי יוזנט: מדברים על נסיעה ממש.

אברהם פורז: הוא נוסע כמה מטרים כדי להחנות את האופנוע.

רונן ישעיהו: אלה השליחים של הפיצות.

אברהם פורז: לא נוסעים על המדרכות לטיולים.

אברהם פורז: 250 ש"ח זה מספיק.

אברהם פורז: הרי לא נוסעים על המדרכות כדבר שבשגרה.

סנ"צ שולמית שמעון: נוסעים על המדרכות כדבר שבשגרה.

אברהם פורז: הוא נוסע על המדרכה שלושה מטר, מהכביש עד הבניין.

אברהם פורז: למה שאופנוע יסע על המדרכות?

אברהם פורז: אין לו מקום על הכבישים?

אברהם פורז: מצידי תעשי נסיעה על המדרכה שיש בה כדי לסכן עוברי אורח - אני מוכן שהקנס על זה יהיה 500 ש"ח.

אתי בנדלר: אפשר להוסיף כבר עכשיו - בנסיבות מחמירות תוך סיכון עוברי אורח?

סנ"צ שולמית שמעון: זה לא בצו עצמו ואפשר להרחיב את זה על כל עבירה.

אברהם פורז: אני מסכים שרוכב אופנוע שהחליט לצאת לטיול על המדרכות, זה חמור, אבל אם הוא חתך את המדרכה לרוחבה כדי להגיע לבניין ולתת פיצה, זה לא מצדיק קנס כזה גבוה.

סנ"צ שולמית שמעון: אי ירידת רכב איטי לשוליים - 250 ש"ח.

רונן ישעיהו: כאשר יש נתיב יחיד והרכב איטי, הוא יוצר מאחוריו שיירה בלתי נסבלת.

אברהם פורז: כל כמה זמן הוא צריך לרדת לשוליים?

רונן ישעיהו: כל פעם שמצטבר מאחוריו תור.

אברהם פורז: תקראו בבקשה את התקנה.

סנ"צ שולמית שמעון: "הנוהג ברכב שאינו מנועי וכן בטרקטור או ברכב איטי, חייב להיימין ולנסוע בשול הדרך אם הדבר דרוש ואפשר, כדי לתת מעבר לתנועה שמאחוריו".

אברהם פורז: מקובל.

סנ"צ שולמית שמעון: עקיפת מכשולים מימין: "נמצא בכביש מבנה, עמוד, אי או שטח סגור לתנועת כלי רכב, המחייבים סטיה מהכיוון הישר, לא יעבור נוהג הרכב או מוליך בעלי חיים אלא מימינם, אלא אם יש תמרור במקום המורה לנהוג משמאלם".

אברהם פורז: 250 ש"ח.

רונן ישעיהו: זאת שמירה על הכלל הגורף של נסיעה בצד ימין.

אברהם פורז: לפעמים הדבר הזה הוא כך שאין לך ברירה אלא לעבור משמאל.

רונן ישעיהו: אז התמרור יגיד לך לנסוע משמאל.

סנ"צ שולמית שמעון: במספר סידורי אנחנו נכנסים לנושא של תנועת מכונות ניידות: "לא ינהג אדם במכונה ניידת שמהירותה המירבית המתוכננת על ידי יצרנה עד 30 קמ"ש בדרך אלא לשם חצייתה, כאשר הנסיעה היא לביצוע העבודות של המכונה הניידת או בדרך עירונית בתחום עד 500 מטרים מהמפעל של בעלה, כמשמעותו בחלק י' או מחזיקה.

סנ"צ שולמית שמעון: לא יגרור אדם מכונה ניידת אלא אם כן הגרור מספיק לביצוע העבודה".

צבי יוזנט: במקום לקחת את המכונה הניידת על משאית, הוא עולה על הכביש ועוצר את כל התנועה.

צבי יוזנט: הוא צריך לדעת שזה לא בסדר.

אברהם פורז: אישרנו 500 ש"ח.

אברהם פורז: סימון מהירות מירבית - מכונה ניידת - 100 ש"ח.

אברהם פורז: טרקטורון -

סנ"צ שולמית שמעון: הכוונה היא לאיסור נסיעה על הכביש והסעת נוסעים.

סנ"צ שולמית שמעון: עד עכשיו זה היה הזמנה לדין.

אברהם פורז: גם בשולי הכביש אסור לו?

סנ"צ שולמית שמעון: לא ינהג אדם בטרקטורון בכביש אלא לשם חצייתו או כאשר הנסיעה היא בכביש שבתחום מושב או קיבוץ.

סנ"צ שולמית שמעון: גם לא בשולי הכביש.

אברהם פורז: עשיתי את העבירה הזאת.

אברהם פורז: חבר שלי לקח אותי לטיול בטרקטורון והגענו למקום שבו אין כביש.

סנ"צ שולמית שמעון: מותר לך לחצות.

אברהם פורז: אי אפשר היה לחצות שם.

אברהם פורז: היינו חייבים לנסוע בשולי הכביש על הכורכר בשביל להגיע לעוד מקום שממנו אפשר לרדת.

צבי יוזנט: הטרקטורון הוא לא רכב שצריך לנסוע על הכביש.

אברהם פורז: זה ברור, אבל לפעמים המצב הוא כזה שהרי אין לך רשת שבילים בכל מקום.

אברהם פורז: אם אתה מגיע לקצה שביל והקצה השני של השביל הוא כמה מאות מטרים הלאה, אין לך ברירה אלא לנסוע על הכביש.

רונן ישעיהו: טרקטורון מטיבו לא רוצה שבילים אלא רוצה לנסוע בדיונות.

אברהם פורז: הייתי אומר שהוא יכול לנסוע על השוליים.

צבי יוזנט: אתה לא יכול לאשר דבר כזה.

עו"ד יפעת רווה: אם בא אמבולנס, הוא לא יכול לעבור.

צבי יוזנט: אנחנו לא רוצים לחנך אנשים לכך שזה מיועד לנסוע על הכביש.

אברהם פורז: 250 זה מספיק.

חוה ראובני: במספר סידורי 43 שמנו גם את איסור הנסיעה על הכביש וגם את האיסור להסיע נוסעים.

אברהם פורז: אסור להסיע נוסע על טרקטורון?

סנ"צ שולמית שמעון: אם אין לו היתר, אסור.

צבי יוזנט: לא לכולם יש היתר ואז מסיעים על הכנף וזה מסוכן.

אברהם פורז: יש טרקטורונים שמותר להם להסיע שניים?

צבי יוזנט: כן, זה רשום ברשיון.

אברהם פורז: גם לזה 250 ₪ קנס.

סנ"צ שולמית שמעון: מספר סידורי 44 – איסורי טרקטורון – מהירות וקסדות – הגבלת מהירות וחובת חבישת קסדות.

אברהם פורז: מה המהירות המקסימלית של טרקטורון?

סנ"צ שולמית שמעון: מתוכננת על ידי יצרנה ל-40 קמ"ש.

צבי יוזנט: יש כאלה שפותחים, עושים שינויים ומגיעים ל-80 קמ"ש.

אברהם פורז: הרי היצרן יכול לתכנן ליותר, לא?

סנ"צ שולמית שמעון: המהירות מתוכננת ל-40 קמ"ש.

צבי יוזנט: הכלי מתוכנן כך אבל אנשים עושים שינויים טכניים.

סנ"צ שולמית שמעון: כך הוא מיובא לארץ.

סנ"צ שולמית שמעון: האב טיפוס שאושר על ידי משרד התחבורה הוא 40 קמ"ש.

אברהם פורז: עדיף כבר ללכת ברגל.

חוה ראובני: החוק אוסר לנסוע על יותר מ-40 קמ"ש.

אברהם פורז: גם בדרך עפר?

חוה ראובני: בכל מקום.

חוה ראובני: "מהירות נסיעתו של טרקטורון לא תעלה על 40 קמ"ש.

צבי יוזנט: זאת מכונה מוגבלת, אחרת נצטרך לקבוע שמי שרוצה רשיון לטרקטורון צריך רשיון כמו לרכב רגיל.

צבי יוזנט: הוא צריך ללמוד את חוקי התנועה, צריך לדעת להשתלב בתנועה וכו'.

סנ"צ שולמית שמעון: כאן לא קובעים את האיסור המהותי, האיסור המהותי קיים.

סנ"צ שולמית שמעון: אנחנו קובעים את גובה הקנס.

אברהם פורז: אני חושב שזה לא נכון להגיד שטרקטורון לא יכול לנסוע יותר מ-40 קמ"ש בדרך עפר.

צבי יוזנט: זאת ההגדרה שלו ואם לא, הוא כבר עובר לטרקטור.

אברהם פורז: להיפך, הטרקטור הוא איטי והטרקטורון הוא מהיר.

צבי יוזנט: אנחנו לא רוצים לתת לו רשיון נהיגה רגיל.

אברהם פורז: 40 קמ"ש זה מצחיק.

אברהם פורז: הוא היה צריך לנסוע לפחות 60 קמ"ש.

אברהם פורז: זה לא הגיוני.

רונן ישעיהו: אבל הדברים קשורים.

רונן ישעיהו: אם אתה רוצה לתת לו לנסוע במהירות יותר גדולה, אתה צריך רשיון מתאים.

רונן ישעיהו: אי אפשר להחזיק את המקל בשני הצדדים.

רונן ישעיהו: האידאולוגיה היחידה שעל פיה הוא יכול להתיר את זה ללא רשיון, היא על ידי זה שהוא מסביר שכלי הרכב הזה נוסע במהירות נמוכה.

אברהם פורז: אתה נותן רשיון לטרקטורון רק לבעל רשיון נהיגה בכלי רכב.

צבי יוזנט: לא

אברהם פורז: אתה נותן רק לבעלי רשיונות נהיגה, או שיש לו רשיון נהיגה במכונית או שיש לו רשיון נהיגה באופנוע.

סנ"צ שולמית שמעון: או לטרקטור.

אברהם פורז: מי שקיבל רשיון נהיגה לטרקטור הוא ודאי כשיר כי הוא עשה טסט בזה.

חוה ראובני: אבל הוא לא נסע על הכביש והוא כלי איטי.

אברהם פורז: רבותי, אנחנו יכולים לעשות את עצמנו כאילו אנחנו לא רואים את המציאות.

אברהם פורז: הטרקטורונים האלה לא נוסעים על 100 קמ"ש.

צבי יוזנט: מיניתי לפני חודש ועדה שתבדוק את כל נושא הטרקטורים והטרקטורונים ותעשה מיון מחדש על המהירויות ועל הקסדות.

צבי יוזנט: מה שאתה אומר גם בעינינו לא מוצא חן.

אברהם פורז: מה זה עניין של קסדות?

סנ"צ שולמית שמעון: חובת חבישת קסדה.

אברהם פורז: תפצלו את התקנה – אם זאת נסיעה במהירות שעולה ב-20 קמ"ש על המותר בטרקטורון – כלומר במקום 40 קמ"ש, 60 קמ"ש, הקנס יהיה 100 ₪.

אברהם פורז: מעל לזה יהיה 500 ₪ ולגבי קסדות יהיה 250 ₪.

סנ"צ שולמית שמעון: אתה עושה פיצול ומשטרת ישראל לא אוכפת בשטחים.

סנ"צ שולמית שמעון: אנחנו אוכפים רק בדרכים.

אברהם פורז: בדרכים ממילא אסור לנסוע.

אברהם פורז: באופן תיאורטי אתם יכולים לבוא עם מכשיר הלייזר לשטחים ולבדוק את המהירויות.

סנ"צ שולמית שמעון: איך תתפוס אותו?

אברהם פורז: השוטר מסמן לו, אומר לו לעצור והוא עומד בצד.

מוטי פלדמן: ניסית פעם לעצור אופנוע שנתפס על מהירות?

אברהם פורז: האמינות הסבירה של הטרקטורון בשטחים היא עד 60 קמ"ש.

אברהם פורז: כדי למנוע מהם בכלל להתעסק עם זה אני אומר שהקנס עד 60 קמ"ש יהיה 100 ₪.

אברהם פורז: מעל למהירות הזאת זאת כבר עבירה חמורה.

רונן ישעיהו: אתה יוצר קפיצה בבת אחת.

אברהם פורז: על ידי זה אני בעצם מגדיל את מהירות הטרקטורון ל-60 קמ"ש לשעה, מתוך כוונה שלא יאכפו את העבירה הזאת.

אברהם פורז: אני חושב שטרקטורון שנוסע על 60 קמ"ש זה בסדר ולכן ניתן לו קנס סמלי של 100 ₪.

אברהם פורז: מעל לזה הקנס יהיה 500 ₪.

סנ"צ שולמית שמעון: מספר סידורי 45 – תקנה 40(א): "לא יסטה נוהג רכב מנתיב נסיעתו אלא אם עלול הדבר לגרום להפרעה או לסיכון".

סנ"צ שולמית שמעון: עשינו כאן הפרדה בין סיכון לבין הפרעה, כי כאשר קיימת רק הפרעה לתנועה אנחנו מדברים על קנס של 250 ₪ וכאשר נגרם סיכון העלינו את זה מדרגה אחת ל-500 ₪.

צבי יוזנט: את זה השוטר יקבע?

סנ"צ שולמית שמעון: כן.

סנ"צ שולמית שמעון: 40 (ב) או (ג): "בכביש שאינו חד סטרי, המחולק לשלושה או לחמישה נתיבים, לא ינהג אדם רכב בנתיב המרכזי, אלא כשהוא עוקף רכב אחר או כשהוא מתכונן לפנות שמאלה או כשהנתיב יוחד על ידי התמרור רק לתנועה בכיוון שבו הוא נוסע.

סנ"צ שולמית שמעון: נוהג רכב בכביש, כאמור בתקנת משנה (ב) לא יעבור לנתיב הנמצא משמאל לנתיב המרכזי".

חוה ראובני: חשוב להדגיש שמדובר בכביש בן שלושה או חמישה נתיבים דו סטרי.

אברהם פורז: יש מצבים בהם הנתיב המרכזי משותף לשניהם?

סנ"צ שולמית שמעון: נכון.

סנ"צ שולמית שמעון: כביש הירידה לרמות בירושלים, לפני שפתחו את דרך בגין, היה בדיוק כך.

אברהם פורז: זה לא מסוכן נורא אם שניים מחליטים לעקוף באותו הרגע?

רונן ישעיהו: כן.

אברהם פורז: ברור שזה בדרך דו סטרית?

אברהם פורז: לדעתי עדיף בקטע כביש מסוים לתת עקיפה לצד אחד ובקטע אחר לצד שני ולא לעשות את זה משותף.

חוה ראובני: היו קטעים שסומנו כך.

אברהם פורז: כמה קנס יש על העבירה הזאת?

סנ"צ שולמית שמעון: 500 ₪.

סנ"צ שולמית שמעון: זה מסוכן מאד כי אם הוא מתיישב על הנתיב המרכזי ורכב ממול מגיע לעקיפה - -

אברהם פורז: אבל לרכב ממול אסור לצאת לעקיפה כי הוא רואה אותו.

סנ"צ שולמית שמעון: נכון, אבל עדיין זה לא מקנה לו זכות לשבת בנתיב המרכזי.

אברהם פורז: נכון, אבל זאת יותר עבירה של תרבות נהיגה מעבירת סיכון.

אברהם פורז: הבעיה היא לא שהוא נמצא בנתיב הזה, כי מותר לו להיות שם, אלא שהוא לא חזר.

סנ"צ שולמית שמעון: לא מותר לו להיות שם.

אברהם פורז: 250 ₪ ותאמינו לי שאני צודק.

חוה ראובני: גם על תקנת משנה (ג)?

חוה ראובני: תקנה זו מדברת על האיסור לעבור לנתיבים השמאליים, מעבר למרכזי.

אברהם פורז: על זה הקנס יהיה 500 ₪.

אברהם פורז: אני לא יודע אם אפשר בכלל לאכוף את זה.

סנ"צ שולמית שמעון: תקנות 41, 42, ו-43 נוגעות לנושא הפניות.

סנ"צ שולמית שמעון: "נוהג רכב לא יפנה ימינה או שמאלה תוך כדי נסיעה, או כשהוא מתחיל לנסוע ולא יסטה מקו נסיעתו, אלא במהירות סבירה ובמידה שהוא יכול לעשות זאת בבטחה, בלי להפריע את התנועה ובלי לסכן אדם או רכוש".

אברהם פורז: זאת הצהרת עקרונות.

סנ"צ שולמית שמעון: לא, כי יש פניה שמבוצעת שלא בבטחה.

סנ"צ שולמית שמעון: אנחנו מדברים בעיקר על סטיה מקו נסיעה.

אברהם פורז: 250 ₪.

אברהם פורז: יש מקרים שאדם מקבל דוח לגמרי לא צודק, אבל הוא עושה חשבון שבשביל 250 ₪ לא כדאי לו ללכת לבית המשפט, לבזבז ימים והוא נכנע, מרים ידיים מראש.

אברהם פורז: אם אתה בא לבית המשפט לתעבורה, אתה משלם כי לשופטים אין סבלנות ואם אתה לא מודה אתה נראה טרחן.

עו"ד יפעת רווה: אני אקרא את תקנה 44 – "לא יפנה נוהג את רכבו כדי להסתובב ולנסוע בכיוון הנגדי, להלן פניית פרסה, אלא בנסיבות שאין בהן הפרעה לתנועה או סיכון לעוברי דרך, ולא יפנה כאמור כשהוא מתקרב לעקומה או לפסגה תלולה או במקום שרכבו אינו נראה לעיני נוהג רכב אחר המתקרב מכל צד שהוא.

אברהם פורז: מתי אסור לנהג לעשות פניית פרסה?

אתי בנדלר: אם מסתבר שהנהג שבא ממול לא יכול היה לראות.

סנ"צ שולמית שמעון: כי היה שם עיקול.

אתי בנדלר: ולא הציבו תמרור.

אתי בנדלר: אני צריכה לדעת מה הנהג ממול יכול לראות או לא לראות?

עו"ד יפעת רווה: עקרונית מותר לעשות פרסה אבל התקנה אומרת שאתה צריך לעשות את זה בזהירות.

לאה ורון: איך שוטר מודד את הזהירות שלי?

סנ"צ שולמית שמעון: אני רוצה לשים את הדגשים על הנאמר בתקנה.

סנ"צ שולמית שמעון: "נסיבות שאין בהן הפרעה לתנועה" – נגרמה הפרעה לתנועה?

סנ"צ שולמית שמעון: זה מעיד על כך שהוא פנה לא בצורה זהירה.

סנ"צ שולמית שמעון: אם רכב אחר נאלץ לבלום או לסטות – נגרם סיכון לתנועה.

אברהם פורז: זאת עבירה שהיא בשיקול דעתו של השוטר.

אברהם פורז: בנסיבות מסוימות יכול להיות שהכל בסדר ובנסיבות מסוימות יכול שוטר להגיד שהיה רכב שהתקרב, הוא נאלץ לבלום ולכן זה סיכן את התנועה.

אברהם פורז: 250 ₪ זה מספיק.

חוה ראובני: תקנה 45 - נסיעה אחורנית – כאשר רכב נכנס לכביש חד סטרי ברוורס.

עו"ד יפעת רווה: כתוב במפורש: "נוהג רכב לא יסע אחורנית אלא אם יש צורך בכך ובמידת הצורך ולאחר שנקט באמצעים הדרושים בנסיבות הקיימות כדי למנוע סיכון או פגיעה, הטרדה או הפרעה".

אברהם פורז: אם אני מגיע לרחוב ואני רואה מכונית אשפה שחוסמת אותו, וייקח לי שעה לחכות לה, מה אני עושה?

חוה ראובני: נכנסת לדרך ללא מוצא ישר קדימה וחונים משני הצדדים, מותר לך לנסוע ברוורס בתנאי ששמת לב לא לגרום סיכון או הפרעה.

אברהם פורז: 250 ₪.

אברהם פורז: תקנה 46 - זכות קדימה בדרך צרה – מאושר 250 ₪.

סנ"צ שולמית שמעון: תקנה 47(א) – עקיפה רק משמאל.

אברהם פורז: מקובל 250 ₪.

סנ"צ שולמית שמעון: תקנה 47(ה)(2) – איסור עקיפה על מפגש מסילת ברזל.

אברהם פורז: 250 ₪.

סנ"צ שולמית שמעון: תקנה 47 (ה)(3) - עקיפה על מעבר חציה – זה מאד מסוכן.

אתי בנדלר: לא יותר מאשר עקיפה על מסילת ברזל.

חוה ראובני: ודאי שכן.

אברהם פורז: זאת אחת העבירות החמורות.

אברהם פורז: לפעמים יש שני נתיבים ואני יודע שאני עוצר כדי לתת להולך הרגל לעבור, הרבה פעמים אני פותח את החלון ומוציא יד כי אני פוחד שהרכב בנתיב השני ימשיך לנסוע.

אתי בנדלר: אני מסכימה איתך מאד, אבל אני רואה את עקיפה על מסילת ברזל כעבירה מאד חמורה.

אברהם פורז: הנהג שנוסע בנתיב השני לא מבין למה נעצרתי.

חוה ראובני: והולך הרגל חושב שהוא יכול לחצות.

אברהם פורז: לפעמים אני מתלבט אם אני לא עושה עוול להולכי הרגל, כשאני עוצר ונותן להם לחצות.

אברהם פורז: זאת עבירה מאד חמורה ולדעתי יש הרבה פגיעות בערים עקב העבירה הזאת.

אברהם פורז: 500 ₪ זה מוצדק.

סנ"צ שולמית שמעון: עקיפה בצומת –

מוטי פלדמן: אם יש שני נתיבים –

צבי יוזנט: בצומת לא עוקפים אפילו אם יש שמונה נתיבים.

סנ"צ שולמית שמעון: בתוך הצומת עצמו לא עוקפים.

עו"ד יפעת רווה: כתוב כך: "נוהג רכב לא יעקוף, לא ינסה לעקוף ולא יסיט את רכבו שמאלה או ימינה כדי לעקוף רכב או בעל חיים באחד מאלה: 4.

עו"ד יפעת רווה: הוא עובר בתוך צומת".

אברהם פורז: 500 ₪.

אברהם פורז: אי השלמת עקיפה לפני צומת – 250 ₪ זה בסדר.

אברהם פורז: עקיפת רכב שעצר על פי חובה –

סנ"צ שולמית שמעון: עצר כדי לתת זכות קדימה במעבר חציה, עצר כדי לתת זכות קדימה לרכב בגלל תמרור כלשהו ובא נהג אחר ועקף אותו.

אברהם פורז: 250 ₪.

סנ"צ שולמית שמעון: בצו הנוכחי היום זה 750 ₪.

אברהם פורז: זה קנס יותר גבוה מאשר עקיפה בצומת?

צבי יוזנט: זה לא הגיוני.

סנ"צ שולמית שמעון: כן, כי זה המצב הכי מסוכן.

סנ"צ שולמית שמעון: זה בדיוק מה שאמרת קודם.

אברהם פורז: תני לי דוגמה מתי יש עקיפה של רכב שעצר לפי חובה.

סנ"צ שולמית שמעון: הולך רגל שעבר במעבר חציה.

אברהם פורז: 500 ₪ זה מספיק.

סנ"צ שולמית שמעון: עקיפת רכב עוקף –

אברהם פורז: 500 ₪.

סנ"צ שולמית שמעון: חובת רכב נעקף – רכב נעקף חלה עליו חובה להאיט את המהירות ולאפשר לרכב האחר לעקוף אותו.

חוה ראובני: זאת סיטואציה של עקיפה בכביש דו סטרי.

חוה ראובני: בכביש בין-עירוני, כאשר יש נתיב אחד לכל כיוון.

אברהם פורז: חובתו להפחית את המהירות?

סנ"צ שולמית שמעון: כן, לתת לו להשלים את העקיפה.

אברהם פורז: לדעתי לא צריך לעשות את ההיפך אבל אין לי חובה להפחית את המהירות כשמישהו רוצה לעקוף אותי.

חוה ראובני: התקנה מחייבת להפחית מהירות.

עו"ד יפעת רווה: סליחה, לא כתוב להפחית מהירות אלא כתוב לא להגדיל את מהירות הנסיעה.

עו"ד יפעת רווה: "נוהג רכב שנעקף יסיט את רכבו עד כמה שאפשר לשפת הכביש כדי לאפשר לרכב העוקף לעקוף בבטחה ולא יגדיל את מהירות נסיעתו".

אברהם פורז: זה בסדר למרות שאי אפשר לאכוף את זה.

אברהם פורז: 250 ₪.

סנ"צ שולמית שמעון: מתן אפשרות עקיפה – מטען חורג – "נהג רכב המוביל מטען חורג ואשר אין אפשרות לעקפו עקב תנאי הדרך והתנועה בה, חייב להאיט מהירות נסיעתו במידת האפשר והצורך, לרדת מעבר לשפת הכביש ואף לעצור את הרכב".

אברהם פורז: 250 ₪.

סנ"צ שולמית שמעון: גם הסעיף הבא מדבר על "עקב מטען או שיפוע הדרך נאלץ לנסוע במהירות נמוכה, שיש בה כדי לעכב כלי רכב הנוסעים אחריו, חייב להימין ולנסוע בשול, כאשר השול נמצא באספלט ובנוי".

חוה ראובני: שימו לב שכבר דיברנו על זה.

חוה ראובני: זה בדיוק אותו הדבר כמו 38.

סנ"צ שולמית שמעון: שמירת רווח –

לאה ורון: מה זה שמירת רווח?

לאה ורון: שמירת מרחק?

אברהם פורז: ניסיתם לאכוף את זה וזה הולך קשה.

סנ"צ שולמית שמעון: עדיין לא אמרנו נואש בנושא הזה.

אברהם פורז: אבל 500 ₪ זה מוגזם.

סנ"צ שולמית שמעון: כמות תאונות הדרכים שנובעת מאי שמירת מרחק היא גדולה ביותר.

סנ"צ שולמית שמעון: המחוקק הגדיר שמירת מירווח של שניה אחת לפחות כדי לעבור את המרחק בין שני כלי רכב.

אברהם פורז: אין נהג, שבנסיעה בין-עירונית, לא יהיה לפחות כמה פעמים בסיטואציה כזאת.

אברהם פורז: זה לא ניתן.

אברהם פורז: אני מוכן להבטיח לך שאם תשימי מתקן על מכונית שמודד את שמירת המרחק, תראי שאין אחד שבנסיעה בין-עירונית לא ייקלע כמה פעמים במהלך הנסיעה לסיטואציה כזאת.

אברהם פורז: 250 ₪.

סנ"צ שולמית שמעון: נסיעה בשיירה – גם זה בנושא שמירת מרחק.

סנ"צ שולמית שמעון: בנסיעה בשיירה יש צורך לשמור מרחק.

אברהם פורז: 250 ₪.

עו"ד יפעת רווה: נסיבות לחובת האטה – "חייב נוהג רכב להאיט את מהירות הנסיעה ובמידת הצורך אף לעצור את רכבו בכל מקרה שצפויה סכנה לעוברי דרך או לרכוש, לרבות רכבו הוא".

אברהם פורז: 250 ₪.

סנ"צ שולמית שמעון: בלימת פתע – אסור לנהג לבלום את רכבו אלא לשם מניעת תאונה.

חוה ראובני: שלא תגיע במהירות מקסימלית לרמזור, כשאתה כבר רואה מרחוק שהוא אדום.

אתי בנדלר: זאת תקנה שאי אפשר לאכוף אותה.

אתי בנדלר: ונניח שהוא כן נסע מהר, העבירה שהוא ביצע היא בעצם נסיעה במהירות מופרזת.

עו"ד יפעת רווה: לכן כתוב: "אלא לשם מניעת תאונה או מטעמי בטיחות התנועה".

אברהם פורז: אסור לך סתם לעצור עצירת חירום, אם את מחליטה שאת רוצה לבדוק את הבלמים שלך.

צבי יוזנט: אם היית שר התחבורה היה לנו קל מאד, כי אתה מכיר את הכל.

סנ"צ שולמית שמעון: הגענו למהירויות.

אברהם פורז: בדרך עירונית עד 20 קמ"ש מעל המותר – 250 ₪.

סנ"צ שולמית שמעון: זה היה 270 ₪ ואיזנו את זה לדרגת הקנס של 250 ₪.

סנ"צ שולמית שמעון: דרך עירונית – מ-21 קמ"ש מעל המותר ועד 30 קמ"ש מעל המותר – 750 ₪, כמו שזה היה.

סנ"צ שולמית שמעון: דרך שאינה עירונית, עד 25 קמ"ש מעל המותר ודרך שאינה עירונית מ-26 קמ"ש מעל המותר ועד 40 קמ"ש מעל המותר – 750 ₪.

אברהם פורז: ציון מהירות מירבית לרכב –

סנ"צ שולמית שמעון: יש כלי רכב שצריכים לציין את מהירות נסיעתם.

אברהם פורז: 100 ₪ זה בסדר.

אברהם פורז: האטה לפני מסילת ברזל – 250 זה מספיק.

אברהם פורז: קשה מאד לאכוף את העבירה הזאת ופרט לזאת רוב מסילות הברזל היום הן עם מחסום.

אברהם פורז: עצירה לפני מסילת ברזל – תקראי בבקשה את התקנה.

סנ"צ שולמית שמעון: "בנסיבות האמורות להלן חייב נוהג רכב המתקרב למפגש לעצור את רכבו לפני קו עצירה ובאין קו עצירה לפני המחסום הקרוב, ובאין מחסום במרחק של לא פחות מארבעה מטרים לפני פס המסילה הקרוב ולא ימשיך בנסיעה, אלא לאחר שנפתח המחסום או פסק אות האזהרה ובאין מחסום או אות אזהרה – לאחר שעבר הרכב הנוסע על מסילת הברזל, להלן הרכבת ואלה הנסיבות – רכבת מתקרבת, נראית, נשמעת, או משמיעה אות אזהרה, מוצב לפני המפגש תמרור המורה על עצירה, ניתן אות אזהרה על התקרבות רכבת בין בדגל ובין באמצעות עדשה אדומה מהבהבת, שמותקנת ליד התמרור המציין מקום מפגש ובין בכל דרך אחרת, המחסום שלפני המפגש חוסם את הדרך או חלק ממנה או מתחיל להתנועע לקראת חסימת הדרך או פתיחתה".

סנ"צ שולמית שמעון: היושב ראש, אני חייבת לציין שיש בעיה.

סנ"צ שולמית שמעון: התיקון בצו נוגד את מה שקיים בפקודת התעבורה ובתוספת הרביעית לפקודת התעבורה.

סנ"צ שולמית שמעון: בצו זאת עבירה מסוג הזמנה לדין ולא מכלילה אותו בצו.

סנ"צ שולמית שמעון: ביקשנו ממשרד התחבורה לתקן את זה וההוראות שקיימות בפקודת התעבורה הן הוראות שבגינן מובא אדם למשפט.

סנ"צ שולמית שמעון: אם פה אנחנו מורידים מה-750 ₪ האלה כאשר רכבת נראית או נשמעת, או מחסום מתנועע – אני לא יודעת איך זה תוקן בעבר אבל יש סתירה בזה.

אברהם פורז: לדעתי כל ההוראות האלה כוחן היה יפה בעיקר למפגש מסילת ברזל בלי מחסום.

סנ"צ שולמית שמעון: היום פורצים מחסומים ויש תאונות עם רכבת.

אברהם פורז: תקבעי שנת מאסר בפועל לפריצת מחסום רכבת.

סנ"צ שולמית שמעון: אנחנו עדים לעליה בתאונות דרכים בהן מעורבת רכבת.

אברהם פורז: אני רוצה לעשות סדר לוגי.

אברהם פורז: אם יש מחסום הסיפור פשוט – ירד המחסום, אסור לך לעבור אותו.

אברהם פורז: הפעמון מתחיל לצלצל לפני שהמחסום יורד ואם אתה שלושה-ארבעה מטרים ממנו אתה כן תעבור, כי אתה לא רוצה שהוא יירד עליך או שתיקלע בין המחסומים.

אברהם פורז: אם יש מחסום אין בעיה אלא אם כן פרצת את המחסום.

אברהם פורז: אם אדם פורץ מחסום, לדעתי זה צריך להיות הזמנה לדין ולא ברירת קנס.

אברהם פורז: באותם מקרים בהם יש מפגש בלי מחסום ויש חובת עצור והנהג לא עצר.

אברהם פורז: המפגש עם רכבת הוא כמו מפגש עם כביש אחר שבו יש זכות קדימה לרכב אחר.

סנ"צ שולמית שמעון: היום זה קיים בסתירה לפקודה.

אברהם פורז: 500 ₪, כאשר לדעתי האכיפה צריכה להיות בדיוק כמו תמרור מתן זכות קדימה.

חוה ראובני: החרגנו מזה הוראה שאומרת שחובה לכבות רדיו, טלוויזיה וקלטות.

צבי יוזנט: שחק צחק עלינו על זה וביקש לבטל.

אברהם פורז: 100 ₪.

אתי בנדלר: למה לא להשתיק את כל הנוסעים ברכב?

סנ"צ שולמית שמעון: תקנה 57 – בעקבות אסון הבונים הותקנה תקנה זו המדברת על "נוהג באוטובוס או ברכב המסיע או מיועד להסיע 11 נוסעים או יותר לרבות הנהג, לא יחצה מסילת ברזל, אלא אם כן הדרך בה הוא מגיע למפגש סלולה באספלט או בטון במרחק של 20 מטרים לפחות מהפס הקרוב".

צבי יוזנט: זאת אומרת שהוא לא יגיע בדרך עפר.

אברהם פורז: אוטובוס לא יכול לחצות מסילת ברזל אלא אם כן יש כביש?

סנ"צ שולמית שמעון: כן.

אברהם פורז: מה הוא אשם שאין כביש.

חוה ראובני: שיסע מסביב.

אברהם פורז: 750 ₪.

סנ"צ שולמית שמעון: איתות – 100 ₪.

אברהם פורז: בסדר.

אברהם פורז: התחשבות ברכב מאותת –

עו"ד יפעת רווה: "נתן נוהג רכב אות כאמור בתקנת 60, חייב כל נוהג רכב הבא בעקבותיו להאיט ולנהוג בזהירות ולעצור אם יש צורך בכך כדי לאפשר לנוהג רכב שלפניו לחצות".

אברהם פורז: 250 ₪.

אברהם פורז: איך אוכפים את זה?

אברהם פורז: השד יודע.

צבי יוזנט: איסור הפעלת סירנה ומהבהבים –

סנ"צ שולמית שמעון: "לא ישמיע אדם ברכב מנועי אות אזהרה בסירנה או בכל כלי או אמצעי אחר ולא יפיץ אור מהבהב צבעוני, אלא אם כן תקנות אלה מורות אחרת או אם ניתן לו היתר לכך מאת רשות הרישוי".

חוה ראובני: כאן מדברים על מי שאין לו חובה ואין לו היתר.

מוטי פלדמן: קודם היתה תקנה בנושא שנוגעת למשאיות.

מוטי פלדמן: אלה שתי תקנות שסותרות אחת את השניה.

מוטי פלדמן: שוטר אחד מכיר את התקנה הזאת והשני לא מכיר אותה.

סנ"צ שולמית שמעון: לא, אתה טועה.

מוטי פלדמן: האמיני לי שאני מדבר מתוך נסיון.

אברהם פורז: נשאיר את זה 250 ₪.

אברהם פורז: מה זה "צבעי פנסים מהבהבים"?

סנ"צ שולמית שמעון: "מקום שתקנות אלה מורות כי רכב יפיץ אור מהבהב או מקום שניתן לו היתר להפיץ אור מהבהב, יהיה הפנס כאמור בחלק ג' בתוספת השניה וצבעו".

צבי יוזנט: אדום או צהוב ולא לבן.

אברהם פורז: בסדר.

אברהם פורז: שימוש בצופר –

עו"ד יפעת רווה: יש תקנות מקבילות באיכות הסביבה, שם זה נקבע ואושר על ידי הוועדה בכנסת לקנס של 250 ₪ ולכן זה צריך להיות אחיד בשני המקרים.

חוה ראובני: הנייר שאתם מחזיקים הוא בעצם טבלת השוואה ולא הנוסח האחרון שהבאנו.

אברהם פורז: מאשר 250 ₪.

סנ"צ שולמית שמעון: אי ציות לתמרור ב-37 – לעניין אי העצירה בלבד.

סנ"צ שולמית שמעון: תמרור עצור מגיע אלינו מכמה כיוונים – האחד הוא מהתמרור עצמו וכאן זה מהתקנה.

סנ"צ שולמית שמעון: אני מציעה להשוות למה שעשינו קודם לכן.

אברהם פורז: ברור שיש הוראה מפורשת לעצור.

אתי בנדלר: הורדת את זה ל-250 ₪?

סנ"צ שולמית שמעון: כן.

אברהם פורז: כניסה לצומת לא פנוי – זאת חסימת הצומת.

אברהם פורז: אני מסכים שהקנס על העבירה הזאת צריך להיות 500 ₪.

סנ"צ שולמית שמעון: זאת אחת מהעבירות שיוצרות פקקי תנועה.

אברהם פורז: בכל המקומות בעולם מסמנים ריבוע במרכז הצומת, אבל ברגע שהצומת לא מתוחם, זה גמיש.

סנ"צ שולמית שמעון: הוראות החוק קובעות שאתה חייב לעצור לפני קו העצירה.

אברהם פורז: הלוואי שתאכפו את זה.

סנ"צ שולמית שמעון: אוכפים את זה הרבה מאד.

אברהם פורז: כמה דוחות יש לכם על כל סוגי העבירות?

אברהם פורז: יש לכם את זה ממוחשב?

אברהם פורז: אני משער שהרוב מהירות.

לאה ורון: אתם יכולים להעביר ליושב ראש הוועדה את הדוח הזה?

סנ"צ שולמית שמעון: איזה פירוט אתה רוצה בדיוק?

אברהם פורז: הייתי רוצה לדעת איזה עבירות נאכפו בשנה האחרונה וכמה דוחות נרשמו בגינן.

סנ"צ שולמית שמעון: השתלבות בתנועה – כמו סעיפים 45 ו-46.

סנ"צ שולמית שמעון: "לא יסיע אדם רכב שעמד או חנה בצד הכביש, אלא לאחר שהבטיח שאפשר להיכנס למסלול התנועה ללא סיכון או הפרעה לעוברי הדרך.

סנ"צ שולמית שמעון: הוא ייכנס במהירות שאין בה כדי סיכון או הפרעה, לאחר שנתן אות כאמור בסימן ה'.

אברהם פורז: בסדר.

אברהם פורז: מה זה תקנה 67(א)?

סנ"צ שולמית שמעון: "נוהג רכב המתקרב למעבר חציה והולכי רגל חוצים במעבר, יאפשר להם להשלים את החציה בבטחה".

אברהם פורז: 500 ₪.

עו"ד יפעת רווה: כל הנושא של החניה רלוונטי גם לרשויות המקומיות, במיוחד לעיריית תל-אביב.

עו"ד יפעת רווה: אני מאד מבקשת שלישיבה הבאה יוזמנו מרכז השלטון המקומי ונציגות של עיריית תל-אביב ואולי עוד עיריות.

עו"ד יפעת רווה: יש חשיבות רבה בגלל שלגובה הקנס שנקבע פה תהיה השלכה על כל הנושא שדיבר עליו חבר הכנסת ביבי.

עו"ד יפעת רווה: אני מבקשת לשמוע אותם.

חוה ראובני: מה שבוצע פה מתואם איתם ואם הוועדה רוצה לעשות שינוי, כדאי שגם הם יהיו מעורבים.

עו"ד יפעת רווה: מדובר על זה שבחניה על מדרכה גובה הקנס יהיה 250 ₪.

אברהם פורז: זאת התוצאה הסופית.

חוה ראובני: "לא יעצור אדם רכב.

חוה ראובני: ..

חוה ראובני: על מדרכה למעט במקום שהוסדר להעמדת רכב לפי חוק עזר, ובלבד שנותר מעבר להולכי רגל".

עו"ד יפעת רווה: אני לא חושבת שיש אבחנה בין שני גלגלים לארבעה, אלא בכל מקום שבו זה חוסם את המדרכה.

אברהם פורז: נניח שמישהו חונה על המדרכה ונשאר מעבר להולכי רגל.

אתי בנדלר: זה אסור.

אתי בנדלר: מותר לך רק במקום שהוסדר במפורש.

אברהם פורז: אני שואל האם זאת אותה עבירה, גם אם עלית עם ארבעה גלגלים וחסמת את המדרכה לגמרי או כשעלית עם שני גלגלים והשארת מעבר.

עו"ד יפעת רווה: עקרונית לא נתנו שיקול דעת לנהג.

אתי בנדלר: בכל מקום שבו לא הסדירו במפורש, זאת עבירה.

חוה ראובני: יש הרבה מקומות בהם העיריות מסדירות עם תמרור ויש ציור של אוטו שעומד עקום.

אברהם פורז: אני מבין, אבל האם לא נכון להבחין באופן מהותי בין מקרה שבו מישהו חנה עם שני גלגלים על המדרכה אבל עדיין הותיר על המדרכה רווח לאנשים, לבין מקרה שבו הוא נעמד כך, שהוא חסם את המדרכה לגמרי.

חוה ראובני: שני גלגלים לא בהכרח משאירים מקום כי יש מדרכות צרות.

חוה ראובני: השאלה היא למה צריך להשאיר מעבר?

חוה ראובני: להולך רגל, שישחיל את עצמו הצידה?

חוה ראובני: לעגלת תינוק?

חוה ראובני: לכסא גלגלים?

חוה ראובני: לעגלת תאומים?

חוה ראובני: מה זה להשאיר מ ספיק מקום על המדרכה?

חוה ראובני: זה משאיר פתח לשיקול דעת.

אברהם פורז: ובכל זאת, לפי אותן עבירות שאתם מדברים עליהן, שיש בהן שיקול דעת, הייתי מציע שתעשו שני סוגים של חניה על מדרכה – האחת חלה בכל מקרה והשניה היא בנסיבות שגורמות לסיכון עוברי אורח.

אברהם פורז: כלומר, זה מחייב את הולכי הרגל לרדת לכביש כי אי אפשר לעבור.

חוה ראובני: זה לא ניתן לפתרון במסגרת הצו הנוכחי.

אברהם פורז: באופן קונספטואלי אני רוצה למצוא מצב שבו אם מישהו חונה באופן כזה, שהוא חוסם לגמרי את המדרכה ולפעמים יש חוצפה בלתי רגילה במצבים האלה ואנשים נאלצים ללכת על הכביש בגללו, זה שונה לגמרי ממי שהחנה שני גלגלים על המדרכה.

אברהם פורז: נכון שזאת עבירה אבל לא עד כדי כך עבירה חמורה.

צבי יוזנט: אני מציע לקבוע את הישיבות מראש כדי לסיים את נושא התקנות.

אברהם פורז: נמשיך את הדיון בנושא ביום שלישי הבא בשעה 09:00.

אברהם פורז: תודה רבה לכולם, הישיבה נעולה.